
Primanan Balentien a reuní 


Desendientenan di †Hilaria i †Candido Balentien, resientemente a reuní. No ta tur dia nan ta mira otro i sierto momentu 
ku nan topa, ta un poko kòrtiku. Nan a organisá un enkuentro kaminda nan por a sinta trankil, papia riba diferente tópiko. 
E famia ta grandi i ta un grupo chikitu di e famia tabata huntu. Nan a pasa un dia hopi ameno i manera ta bisa; tin algu ta 
kushiná. No ta konosí kiko e ta, pero kaminda tin hopi muhé huntu, nan ta hasi kos. Gran parti di e famia aki ta di Rincon, 
kaminda esnan ariba menshoná, a biba den pasado. Un enkuentro asina, hopi papiamentu tabatin i mester a pèrkurá pa kos 
di bebe i kome, loke tabatin na e sitio mes. 


/dabboussimotors 

KRALENDIJK - Duran- 
te último siman, Tourism 
Corporation Bonaire (TCB) 
a duna rekonosementu na 
kuater bishitante mas komo 
embahador di Boneiru. A 
hasi esaki den dos katego- 
ria, ku ta bròns i platina. 
Den kategoria di bròns a 


honra e pareha Jeanne i Tim 
Hahn ku ta bishitando Bo- 
neiru pa 10 aña konsekuti- 
vo, miéntras Jeffrey Gor- 
man tambe a risibí esaki pa 
10 aña di bishita na nos isla. 
Señora Mischa Rus prose- 
dente di Hulanda, a risibí 
e rekonosementu akí den 


kategoria di platina. Sra 
Rus no ta un deskonosí na 
Boneiru, mirando ku nan ta 
doño di e kompleho di Bo- 
naire Exclusief. Pa tur dos 
okashon Helen Mercera a 
hasi entrega di sertifikado, 
feneta i plakat di rekonose- 
mentu na tur e wéspetnan. 


TCB a honra kuater wéspet mas komo 
embahador di Boneiru 


Ku hopi atenshon BONERIANO ta sigui e diskushonnan di último tem- 
pu den seno di KRIABON – koperativa di kriadónan di bestia i agrikul- 
tornan en general. Popularmente yamá kunukero. Despues di lesa ko- 
munikado i notisianan tokante KRIABON den prensa, nos ta hañando 
e impreshon ku e dirigentenan di tantu direktiva komo e komishon di 
supervishon di e koperativa aki ta hibando un ‘guera’, un demonstra- 
shon di poder, aktitut di kapricho, riba lomba di miembronan. 


BONERIANO a komprondé ku e reunion general ekstraordinario di 
miembronan di KRIABON djasabra, na unda tabata presente tantu di- 
rektiva komo hunta di supervishon, tabata más un bululú ku un re- 
union. Pa kolmo un bululú sin solushon. 


Ta opvio ku e situashon ku ta manifestando den KRIABON no ta bon. 
E no ta sano i no ta na interes di miembronan, ku bon mirá ta doñonan 
di e koperativa. E no ta sirbi interes di miembronan. 


KRIABON a lanta alrededor di 40 aña pasá basá riba nesesidat di spe- 
sialmente kriadónan di galiña pa haña kuminda di galiña na preis mas 
barata. Tabata tempu ku Continental Milling, establesé na Kòrsou, ta- 
batin monopolio den produkshon i distribushon di kuminda di bestia. 


E promé dirigentenan di KRIABON, manera Win Emerenciana i Aveli- 
no Cecilia, a traha i lucha duru ku alma i kurpa pa lanta i logra pone 
e koperativa aki riba pia. Un bunita inisiativa di kunukeronan trahadó, 
ku kier a mira mas fasilidat i benefisio, tambe preis di kuminda di bes- 
tia mas barata. 


Ta realmente tristu e último desaroyonan den KRIABON. No por sigui 


asina. Un disputa i kontroversia ku no ta yuda e kousa di KRIABON i 
su miembronan ku nada. Tiramentu ku lodo, lansametu di akusashon 
kontra otro, tilda otro di malversashon di fondo di KRIABON etc. 


Ta mas ku tempu pa tantu direktiva komo hunta di supervishon kita 
nan bruki, nan pampers, i komportá nan mes komo adulto. Na interes 
di miembronan di KRIABON, nan mester stòp ku e weganan infantil 
aki ku nan ta ‘bezig’ kuné. 


Un dje asuntunan ku ta biniendo dilanti den e diskushonnan ku tin na 
KRIABON ta posibel maluso di fondo, asta ta papia di malversashon, 
ku lo a tuma lugá último añanan den e koperativa. 


Pa kuminsá, na nos opinion, mester bini un investigashon finansiero 
profundo den atministrashon di KRIABON, pa mira ku si tabatin mal- 
versashon e último 10 añanan, pa mira ku si tabatin malversashon 
enberdat den e koperativa. Anto pa pone esnan kulpabel paga bèk e 
plaka ku nan a mishi kuné. I si nan no ke paga, entregá keho na polis 
kontra nan. Esnan ku kima nan atras, mester sinta riba e blarnan. 


Loke tambe nos ta kere mester sosodé ta ku tantu direktiva komo hun- 
ta di supervishon aktual di KRIABON mester hala kita. Pero ta miem- 
bronan ta doño di e koperativa i ta nan tin e poder pa kore ku nan. 
Kisas eligí of nombra un direktiva temporal pa por lo ménos ‘ruim op 
de boel’ i krea un base nobo pa futuro eksistensia di KRIABON. 


Miembro òf sosionan di KRIABON mes mester asumí nan responsabi- 
lidat i tuma akshon. Kambia boso posishon pasivo pa un aktitut aktivo 
pa logra solushon. No krea bululú i no bini ku solushon. 


Bululú sin solushon den KRIABON 

Mi a hera bula den ayera ku 
B.A. pa F.P. Aparentemente 
Fitipaldi a lubidá ku ayera ta- 
bata su dia. Normalmente e 
ta puntual i responsabel ku 
su kompromisonan. Lubidá ta 
algu humano. Fittipaldi aki ta 
traha adelantá. E no tin mes- 
ter 
di 
‘gebruiksaanwijzing’. 
Bon mucha hòmber. Si nos isla 
tabatin por lo ménos 100 Fitti 
nos lo tabata hopi bon. Anto 
bon kreyente tambe den Dios. 
Parse ku el a traha F.P. tem- 
pran, pero a lubidá di mand’é. 
Pues e B.A. aki a hera sali 
ayera, djamars. 


*** 
Tokante desaparishon di mi 
‘remote-control’ den fin di si- 
man. El a aparesé nèt despu- 
es ku m’a kaba skirbi e B.A. di 
djaluna. El a skùif bai tras di un 
sofá. P’esei mi no por a hañ’é. 
Pues mi ta trankil atrobe. 


*** 
Tin mas okashon ku m’a pèrdè 
e aparato aki ku nan a krea pa 
hasi hende su bida mas fásil, 
òf mihó bisá mas floho, evitan- 
do ku bo mester lanta bai na 
bo televishon pa sende i pag’é, 
kambia kanal, hisa volúmen, 
etc. Pero despues di un ratu e 
tabata aparesé bèk. Pa hañ’é 
bèk mi sa hasi uso hopi biá di 
un téknika ku Henny Betan- 
court, álias Heroudini, a siña 
mi. Ken no konosé Heroudini? 
Gógelar, mago, hipnotisadó, 
ilushonista, fakir, spiritista etc 
etc. 


*** 
Mi tabata konosé Heroudini 
hopi bon, komo ku e tabata 
kasá ku Popo, yu di Weik i Ser- 
vilia, nos besiñanan. Mi tabata 
fasiná ku su trikinan di góge- 
lar. Tempu ku mi tabata traha 
pa gobièrnu e tabata bishitá 
na ofisina. Anto el a splika mi 
ku ora bo no por haña algu bo 
mester kuminsá grita, zundra, 
manda un par di grandi mes i 
e ta sali. El a splika ku ta poko 
‘spiritu’ ta pone ku bo no ta 
mira loke bo a pèrdè. Mas bien 
e spiritunan aki ta traha ku bo 
bista di tal forma ku bo no ta 
mira e kos, asta si e ta djis di- 
lanti di bo mes. 


*** 
Na hulandes nan ta yama e 
‘spiritunan’ aki ‘kwelgeest’. Nan 
ta tenta mi, pome bo pasenshi 
na prueba. Si bo zundra nan ta 
spanta i laga bo wowonan mira 
loke bo a pèrdè. E ta yuda. Mi 
a eksperensiá esaki personal- 
mente. 
*** 


KRALENDIJK – Ju- 
lio Angela Ballpark pa 
algun tempu kaba a keda 
kombertí den bibienda. Un 
famia kompleto ta biban- 
do na e fasilidat deportivo 
ku ta keda den serkania di 
Hanchi Amboina. Pa haña 
informashon kiko a kon- 
dusí realmente ku e famia 
a poderá di e parke ku ta 
usa komo parke di beisbòl 
infantil i Little League, 
ta hopi difísil, pero for di 
e tiki informashon ku tin 
por konkluí ku ta diputa- 
do James Kroon a duna e 
famia yabi pa hasi uso di e 
fasilidat komo bibienda. 
E tiki informashon dis- 
ponibel ta indiká ku e famia 
tabata biba pa hopi tempu 
den un kas di Fundashon 
Kas Boneriano den Bario 
Dawari den Antriol Pabou. 
Debí na inkumplimentu 
ku pago di hür, despues di 
basta atvertensia, e fun- 
dashon a saka e famia for di 
kas, ku komo konsekuensia 
ku e famia a keda riba kaya 
sin lugá pa bida. 
Pa medio di interven- 
shon di diputado James 
Kroon, e famia a bin haña 
yabi di Julio Angela Ball- 
bark pa temporalmente biba 
ei nan. Segun informashon, 
ta trata di un solushon tem- 
poral, miéntras ta hasiendo 
e trámitenan pa e famia 
haña un lugá permanente 
pa biba. 
Sí tur kos kana bon, pa 
òktober ta bini kla ku un 

kas pa e famia i asina nan 
ta bandoná e fasilidat de- 
portivo. 
Komo ku INDEBON 
ta 
manehá 
fasilidatnan 
deportivo 
na 
Boneiru, 
BONERIANO a tuma kon- 
takto ku direktor di e insti- 
tuto, Terrence de Jongh, pa 
tende su vershon. “Mi ta 
na altura di e situashon i ta 
moviendo riba e situashon 
fastioso akí. FCB a saka e 
famia for di kas. Mi ta aten- 
diendo pa nan por sali for di 


ei nan. Mi no tabata na Bo- 
neiru i a yega hañá mi den e 
situashon ei.” 
Pa loke ta trata awa i ko- 
riente, ken ta kubri esaki- 
nan, de Jongh a sugirí nos 
na gobièrnu. “INDEBON 
no ta atendé e parti di ko- 
riente i awa. Mi ta aten- 
diendo e asuntu akí pa mas 
pronto posibel yega na un 
solushon.” 
E situashon ku a surgi a 
trese kuné hopi reakshon. 
Komentarionan 
manera 
kon ta posibel ku gobièrnu 
ta krea presedente pa laga 
un famia biba den un fasi- 
lidat deportivo kaminda 


enkuentronan di mucha ta 
tuma lugá. Tambe aki poko 
dia esaki ta bira un ‘free for 
all’ kaminda tur hende ku 
haña nan den tipo di situ- 
ashon asina, por hasi uso 
di fasilidatnan deportivo 
komo nan bibienda. 
Ta bon pa gobièrnu, den 
e kaso akí diputado Kroon, 
traha riba un solushon mas 
pronto posibel pa asina e 
famia por yega na un kas 
digno kaminda nan por 
hiba nan bibá. 
Pasobra e situashon aki 
no ta bon ni pa e famia i 
tampoko esnan ku ta hasi 
uso di e parke deportivo. 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 
¡Gracias por haber respondido mi llamado!” 08/25 


Mensaje de la Virgen Maria Reina de 
La Paz desde Medjugorje 
25 de Agosto de 2022 


“Queridos hijos, Dios me permite estar con ustedes 
y guiarlos por el camino de la paz para que, a través 
de la paz personal, construyan la paz en el mundo. 
Yo estoy con ustedes e intercedo por ustedes ante 
mi Hijo Jesús, para que Él les dé una fe fuerte y la 
esperanza en un futuro mejor que deseo construir 
con ustedes. Ustedes, sean valientes y no teman, 
porque Dios está con ustedes. 

KRALENDIJK—Na- 
thaly Evertsz den un kom- 
bersashon ku Tamara Nico- 
laas a bai profundisá su 
mes riba tarea i metanan di 
Best4Kids. 
E programa ta sirbi 
komo guia i yudansa pa 
akohidanan na Boneiru. 
Entretantu gran parti di 
akohidanan na Boneiru ta 
hasi uzo di e programa di 
Best4Kids. 
Na inisio hopi akohida 
no tabata sa muchu bon 
kiko lo a spera di nan. 
Tamara ta amplia riba e 
parti aki. “Tur kos nobo tin 
resistensia. 
E akohidanan tabata den 
un sierto tenshon pa mira 
kiko ta bai bini i kiko ta e 
kambionan ku e programa 
ta bai eksigí di nan. 
Entretantu por bisa ku 
mi tin bon kontakto ku re- 
presentantenan di e akohi- 
danan. 
Nos ta sinti huntu i wak 
unda por kumpli ku nan i e 
programa su metanan.” 
Ta di komprondé ku no 
por spera ku akohidanan 
por kumpli ku tur eksigen- 
sia den un biaha. 
Pero loke Best4Kids ke 
mira ta ku e akohidanan ta 
hasi nan máksimo esfuerso 
pa dal stapnan den e direk- 
shon aki si. 
Mas aleu e ta sigui splika 
ku banda di esaki mester 
wak un bon balansa tambe 
debí ku e lidernan di ako- 
hida den mayoria kaso ta 
doño di nan propio negoshi. 
Riba esaki Nathaly ta 
puntra kon mester mira e 
parti di hasi ganashi i desa- 
royo di e mucha. 
Riba esaki Tamara ta sp- 


lika ku e ta kere ku por gen- 
eral tur doñonan di akohida 
a kuminsá esaki for di nan 
amor pa mucha, i no tantu 
pa e parti di hasi ganashi.` 
Tur e akohidanan serka 
nos su meta prinsipal ta 
keda desaroyo di e mucha, 
pues no ta mira serka nan 
tantu e parti di hasi ganashi 
komo meta primordial,” e 
lider di programa ta asen- 
tuá. 


Kondishon laboral 
Kada akohida ta atendé 
otro ku nan fi nansa. Esaki 
ta trese kuné ku nan mes ta 
hasi invershonnan nesesa- 
rio na nan lokalidat. 
Den e supsidio ta bin 
tambe salario di e lidernan. 
Pa loke ta kondishonnan 
laboral, Nicolaas ta splika 
ku esaki ta un akuerdo entre 
doño di trabou i e trahadó. 
Best4kids no ta den po- 
sishon pa guia e parti aki 
ainda, pero ta trahando riba 
esaki. 
Gobièrno di Boneiru ta 
den proseso pa wak un or- 
ganisashon pa guia e parti 
aki “Meta fi nal ta pa yega 
na un CAO pa lidernan di 
akohida, Tamara ta añadí. 
Debí ku te ainda no tin 
un CAO, Best4kids a en- 
tregá un proposishon di 
kiko ta un suma realístiko 
pa un lider di akohida. 
Esaki a sosodé den kope- 
rashon ku gobièrnu hulan- 
des i tambe sobra islanan 
di BES. Nicolaas ta sigui 
splika ku na yüli último a 
hisa e supsidio di manera 
ku akohidanan por kuminsá 
bai den direkshon di hisa 
salario di nan personal. 
“Debí ku a hisa e sup- 
sidio akohidanan mes ta 
wak kon gradualmente i ki 
término nan ta hisa salario 
di nan personal. Nos no por 
eksigí pa tur hasi esaki pa- 
reu komo ku kada un ako- 
hida ta otro kaminda pará 
i ta implementá e oumento 
na momentu ku pa nan ta 
adekuá”. 
E echo ku no tin un CAO 
pa trahadónan di akohida ta 
pone ku no por eksigí pa tur 


akohida hasi esaki na me- 
sun momentu. 


Eksigensianan 
Pa un persona por ku- 
minsá ku un akohida, e 
mester kumpli ku algun 
regla. Banda di e ordenansa 
di lei tin tambe pèrmit. 
Den e parti di pèrmit 
e akohida mester kumpli 
entre otro di tin un plan 
pedagógiko, prueba di bon 
kondukta di trahadónan, 
kuantu trahadó i mucha tin, 
kuantu grupo etc. Na mo- 
mentu di inspekshon, esaki 
ta kontrolá si tur e infor- 
mashonnan aki ta kuadra. 
Ta bon pa menshoná ku e 
inspekshon ta tuma lugá 
dor di dos partido. 
E parti di pèrmit ta den 
man di un komishon ku ta 
otorgá esaki na akohidanan. 


Un inspektor lokal ta okupá 
su mes ku e parti di ka- 
lidat di akohidanan i tin in- 
spekshon di enseñansa ken- 
denan ta kompletamente 
responsabel pa henter e 
trayekto di inspekshon. “ 
Aktualmente inspekshon ta 
tuma lugá dos bes pa aña 
na e islanan. Esaki tin di 
aber ku e echo ku ainda tin 
akohidanan den proseso di 
drecha i/ òf adaptá nan plan 
di trabou. Inspekshon di 
enseñansa ta okupá su mes 
ku e parti di desaroyo di e 
mucha. 


Grátis 
Un dje puntonan ku últi- 
mamente ta den diskushon 
na Hulanda ta e asuntu di 
akohida grátis. 
Komo parti di Hulan- 
da, Boneiru tambe ta den 


espektativa pa ku desishon 
di esaki. 
Si e ta bai ta aplikabel pa 
Boneiru tambe ta di spera 
wak kiko Tweede Kamer ta 
disidí riba esaki. 
Riba a partikularidat aki 
Tamara a splika lo siguien- 
te; “ Nos ta bezig ta traha 
riba e lei pa e islanan. 
Den e lei ta bai regla e 
parti struktural kon ta bai 
sigui duna i guia i parti fi - 
nansiero. 
E ta den kombersashon 
debí ku e proposishon di lei 
ta den Tweede Kamer aktu- 
almente. Despues di aki e ta 
bira públiko pa tur hende i 
tin un b bista kiko e por bai 
mira pa e mayor.” 
Tamara ta añadí ku tur 
kos ta dependé tambe di e 
polítikonan hulandes i es- 
akinan su desishon. 


Segun lider di programa Tamara Nicolaas 
Inisio di tur akohida ta for di amor pa e mucha 

BO PALABRA MI A SKONDE 
DEN MI KURASON 
“Bo palabra mi a skonde den mi kurason, pa mi no 
peka kontra Bo.” Salmo 119:11(BS) 


Pa añanan mi a lucha pa ta konsistente pa studia e 
Palabra di Dios. Mi tabata studia ora mester duna es- 
tudio, siña pa skol di djadumingu, reunion di dama, 
etc. Dia mi a kaba mi buki di deboshon, mi di: “dikon 
mi mes no ta kuminsá mi mes tempu ketu ku Dios?” 
“Boy o boy” manera nan ta bisa na ingles, e bendis- 
honnan a kuminsá sin ke stòp! 
-Mi ta skirbi mas 
-Mi tin pen, pòtlot, gùm, skref nobo, dikshonario, ko- 
mentario, etc. oròndó di mi. 
-Mi a pone un skref spesial pa palabranan ku mi no ta 
komprendé. 
-Mi a kuminsá studia e Beibel. 
-Mi no ke stòp, mi fe a krese. 
-Mi ta yora i hasi orashon mas tantu ku Dios Su Pal- 
abra. 
-Mi ta kòrda mas di e Palabra di Dios, mi a bira mas 
sabí. 
-Mi a bira mas konsiente di piká, mi temor pa Dios a 
krese. 
-E Palabra di Dios a hasi mi liber. - Juan 8:32 
-Tur dia mi ta hisa mi kara i bisa: Maranata, bin pronto 
nos Señor Hesus. 
Tito 2:13 


Meskos ku David den Salmo119 a deleitá den Dios Su 
Palabra asina abo i ami mester deleitá den e Palabra 
di Dios. 
Versíkulo 159 ta bisa: ”Mira kon mi ta stima Bo prese- 
ptonan; ...” 
Esaki ta loke falta den nos bida. E ta e kristian su 
remedi! 


Stima Dios Su Palabra di kurason! 


Marilyn Paula de Asmah 
Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

12.00 Herensia: 
Munye Oduber 
13.00 Aki Boneiru: 
Aktividat pa grandi nan 
14.00 Herensia: 
Maria Goretti Bewaarschool 
15.00 BAPA: 
Cedric Soleana 
16.00 Herensia: 
Salvador Tito Thielman 
17.00 Aki Boneiru: 
Bishita Fraternan 
18.00 Herensia Korsou: Carolus Antersijn 
19.00 BAPA: 
Ban Bek Den Tempu - 
Kas Di Kuido 


20.00 Aktualidat: 
René Roders 
22.00 Herensia Korsou: Viola Daantje-Neumann 
23.00 BAPA: 
Marshe Magazina di Rei 


Programanan di Bonaire.tv 
TELBO kanal 70 
Flamingo TV kanal 23 


KRALENDIJK—Algun 
persona aserká redakshon 
di BONERIANO pa in- 
formá tokante un situashon 
no korekto ku ta tumando 
lugá. Banda di e person- 
anan akí tin mas hende ku a 
eksperensiá e situashon in- 
korekto di parti di Servisio 
di Impuesto. 


Ta kobrando hendenan 
ku ya tin tur kos korekta- 
mente pagá. Diferente per- 
sona a risibí un òf mas karta 
pa nan paga e but di e debe 
atrasá di nan impuesto di 
karetera. E hendenan a bai 
na e ofi sina pa mustra ku no 
ta kuadra ku nan debe. 
Momentu e hende bai 


na e ofi sina pa atendé, e 
persona na bali tin ku hasi 
diferente yamada pa logra 
komprondé di kon nan ta 
kobrando hendenan ku ya 
tin nan kosnan pagá. 
No sa kiko ta pasando, 
pero tin un bruashon basta 
fastioso ku sèn di outomo- 
bilistanan na Servisio di 


Servisio di Impuesto ta 
kobra impuesto pagá 


Impuesto. Kisas ta bon pa 
esnan konserní sali pa in- 
formá kiko ta e motibu di 
nan fayo den nan sistema. 
P’esei ta keda importante 
apesar di e sistema di digi- 
talisashon, pa warda resibu 
pa evitá ku mester paga dos 
biá pa e mes un kos. Paso- 
bra sin resibu, e kaminda 
pa reklamá ku ya a paga, ta 
bira hopi largu. 
Tambe ta konosí pa 


BONERIANO ku tin dife- 
rente kaso kaminda prin- 
sipalmente 
kompanianan 
no ta haña faktura, pero sí 
ta haña amonestashon. Ora 
puntra, ta haña komo kon- 
testa ku tur faktura a bai 
Ofi sina di Pòst. 
E pregunta ta keda den 
laira e ora ei, ken ta fayan- 
do, Ofi sina di Pòst òf Ser- 
visio di Impuesto mes no ta 
saka e fakturanan. 


KRALENDIJK – Gabi- 
nete Rutte mester duna Ka- 
ribe Hulandes klaridat pa 
loke ta trata aselerashon di 
oumento di salario mínimo. 
Esaki Raad van State ta 
proponé i ku na diferente 
okashon a konstatá ku Den 
Haag no ta trata e munsi- 
pionan partikular, Boneiru, 
St. Eustatius i Saba, manera 
mester ta. 
Debí na e infl ashon hal- 
tu, gobièrnu di Reino ke 


Raad van State ta proponé Gabinete 
Duna Karibe Hulandes klaridat 
kompensá e pèrdida di for- 
sa di kompra ku un entrada 
abou dor di e salario míni- 
mo anteriormente planiá. 
No ta enbolbí Karibe Hu- 
landes ku esaki, pasobra ta 
sigui un trayekto lòs di sa- 
lario mínimo riba e islanan, 
segun e gabinete. 
Raad van State no ta di 
akuerdo ku e ponensia di 
Gabinete, loke a sali na kla 
for di un konseho publiká 
djamars. Teniendo kuenta 


ku e situashon na Karibe 
Hulandes, ta di importansia 
pa ofresé klaridat. Paso- 
bra mester evitá ku ta keda 
skùif esaki, p’esei mester 
ofresé den e término riba 
kua e klaridat ei ta bira visi- 
bel. 
Sigui skùif riba término 
largu, ta presis loke Gabi- 
nete Rutte IV tambe ta hasi 
sí ta trata di e elaborashon 
di retraso den e situashon 
sosial riba e islanan. 

Laman 
Tin diferente persona ku tin rekuer- 
donan di Wim komo piskadó. Eddy 
Christiaan por ehèmpel ta kòrda ku 
Wim sa bai piska na Saliña huntu 
ku Netto Melaan, su ‘sua’, tempu 
ku Wim tabata kompartí bida ku su 
ruman muhé Crusita. 
Eddy: “Komo ku Netto tabata den 
Demokrat, amigu di Jopi Abraham, 
e por a hasi uso di e asina yamá 
‘Rancho di Jopi’, situá pegá ku mi 
rancho. Nan tabata keda drumi pa 
asina por a lanta mainta tempran 
bai piska. Nan sa kompartí piská 
ku mi tin biá.” 
Mas aleu Eddy ta kòrda ku maso- 
ménos 15 aña pasá el a drecha un 
boto pa Wim. El a pone un bibero 
den e boto aki. Eddy: “Wim tabata 
bini na mi kas bou di afdak mién- 
tras ku mi tabata traha riba su boto. 
Despues mi a tende ku nan a hòrta 
e boto aki fo’i Wim. Parse ku polis 
a haña e motor despues, pero Wim 
a bisa mi ku nunka polis a dun’é e 
motor aki.” 
Wim tabata bai piska mas tantu al- 
rededor di Klein Boneiru i a lo largu 
di kosta di Hato, Santa Barbara i 
Barcadera. Ta e áreanan na unda 
tradishonalmente norteñonan sa 
bai piska. 


Kiwa 
Richard (Galope) Mercera, Rishi, 
tambe a yega di piska ku Wim. “Un 
dia Wim a organisá un biahe pa 
Klein Boneiru pa nos bai piki kiwa. 
Nos tabata mas hende den boto. 
Mayron mi ta kòrda sigur ta un ku 
a bai ku nos. Wim tabata rema e 
boto. E boto no tabatin motor. Wim 
tabatin forsa pa rema bai Klein 
Boneiru i regresá.Nos a yena un 
saku di pita yen di kiwa, pero pa 
un òf otro motibu, segun Wim, e 
saku a kai den laman ora e tabata 
bai pon’é den boto. Nos no a mira 
esaki sosodé. Nos a buska den la- 
man te den oranan lat di marduga. 
Nada. Nos a rema bai bèk Boneiru 


bèk sin e saku di pita ku kiwa. Tur 
hende tabata desepshoná.” 
Despues Wim a konta Rishi kiko 
realmente a pasa. A resultá ku 
Wim a skonde e saku di kiwa riba 
kosta i e siguiente dia a bai busk’é 
e so. El a splika Rishi ku el a hasi 
esaki pa asina tabatin mas plaka 
pa parti entre nan dos. 
Si mester a parti plaka ku benta 
di e kiwanan produsí entre e otro 
kompañeronan, nan dos lo a haña 
ménos. 


Kabritu 
Wim Cicilia, álias The Fugitive, ta- 
bata gusta operá su so. Pero tin 
biá e sa bai ku hende pa yud’é. Por 
ehèmpel den ladronisia di kabritu. 
E tabata move hopi den kunuku- 
nan tantu sùit komo nort di Seru 
Largu, tambe riba e seru aki mes. 


Otro kaminda tambe 
Kabritu tin kustumber pa usa e me- 
sun kaminda semper, na mesun 
orario, pa bai kunuku òf nan lugá 
di drumi. 
Un lugá konosí kaminda kabritu- 
nan sa drumi tabata banda di e 
barankanan te pariba riba Seru 
Largu, tambe konosí komo Ser’i 
Montaña. E tabata pone las pa e 
kabritunan aki, pa despues bai bèk 
pa mata nan. E tabatin mas forma 


di kue kabritu. Tira tambe ku arma 
di kandela. 
Wim tabata drenta kuránan di 
kabritu tambe pa hòrta. Rishi Mer- 
cera no tin problema pa bisa awe 
ku el a yega di bai hòrta kabritu ku 
Wim. 
“Tin dia ku nos tabata lanta sin 
nada di kome den kas. Wim tabata 
proponé na okashonnan asina pa 
bai hòrta kabritu pa por kome. E 
tabata maestral, dòkterandes, den 
matamentu i soyamentu di kabritu. 
Sea kologá den palu òf abou, e ta- 
bata soya e bestianan aki rápido. 
Nunka m’a mira un hende soya 
kabritu asina lihé manera Wim. 
Ami tabata limpia e kabesnan.” 
Galope nunka a lubidá kon un dia 
el a bai hòrta kabritu ku Wim riba 
pedido di hende. “Nos a bai den un 
kunuku pa nort di bario. Wim a bisa 
ku e tabatin pèrmit di e doñonan 
pa kue kabritu den nan kunuku. 
Nos a mata diferente kabritu. Mi 
tabata haña e kos straño sí, pero 
mi no kier a sigui puntra. E hende 
ku a pidi kabritu a bin buska e karni 
na kas. Atardi den notisia na ‘Voz 
di Bonaire’ e dia ei mi ta tende Bòi 
Antoin ta bisa ku e kunukero en 
kestion a deklará ku nan a hòrta 
diferente kabritu na su kunuku. I 
ku nan a laga kueru, kabes i mon- 
dongo atras.” 


Estrellas 
Eddy Christiaan no sa ku si Wim a 
yega di hunga futbòl den su bida. 
Wim tabata 7 aña mas bieu kuné. 
Pero e ta kere ku Wim lo mester a 
praktiká e deporte aki. 
Eddy: “Mi sa mir’é sí na wega di 
futbòl komo fanátiko. Kasi no por 
otro ku di asumí ku el a hunga fut- 
bòl. Promé na Nort di Saliña taba- 
tin e ekipo Amstel, despues Estrel- 
las. Nan tabata trein i hunga promé 
riba un tereno pariba di Fabriek, 
nòmber popular pa CAMBES.” 
Galope Mercera a konta: “Ta Wim, 
ku mi tabata yama Tata, a hinka mi 
den Estrellas. Mi tabata bai move 
hopi den Nort pa motibu di un to- 
kante galiña. 
Un dia m’a topa Wim. El a bisa ku 
e ta mira hopi den Nort di Saliña. 
M’a splik’é di mi galiña. Tata a bisa 
mi: ‘Si bo ta lora aki banda bo mes- 
ter drenta Estrellas.’ El a puntra mi 
si mi sa hunga bala. M’a splik’é ku 
mi tabata hunga den Vitesse. 
El a bisa ku si mi ke keda biba den 
Nort mi mester laga Vitesse kai i 
drenta Estrellas. I esei a sosodé. 
Esaki tabata masoménos 37 aña 
pasá. Wim mes a regla pa mi a 
drenta Estrellas. 
Nos a seya esaki na un snèkbar 
operá pa Papi Boezem.” 


E storia tras di 
‘The Fugitive’ 


Den un seri di algun entrega BONERIANO ta dediká atenshon na Wim Cicilia, 
kende a fayesé e siman aki na edat di 77 aña di edat. Gran parti di e seri ta basá 
riba un entrevista ku Wim mes a konsedé na 1997, den kuadro di skirbimentu 
di e buki ‘Pueblo di Kunuku Bieu’, ku a sali na sèptèmber 1998. 
12 


Wim Cicilia tabata operá hopi na e parti aki di Ser’i Montaã òf Seru Largu. 


Djárason 31 ougùstùs 2022 
7 


KRALENDIJK -- For di 
10-10-10 Boneiru a traha 
duru pa mehorá e kalidat 
di enseñansa. Den Karibe 
Ulandes (ainda) no tin un 
lei pa enseñansa spesial, 
pero sí ta eksistí enseñansa 
inklusivo. E koperashon di 
e ministerio di OCW a hasi 
posibel ku EOZ a dal stap- 
nan grandi pa loke ta trata 
mehorashon di su servisio 
durante di e último añanan. 
Esaki den koperashon tam- 
be ku otro partnernan den 
enseñansa. 
Despues di un periodo 
diligente di preparashon, 


Apertura Skol pa Rekursonan Spesial dor di EOZ Bonaire 


porfi n EOZ ta asina leu. Ku 
orguyo nos ta partisipá na 
boso ku e skol pa rekurso- 
nan spesial pa enseñansa 
primario ta un echo. Den e 
kuadro aki EOZ Boneiru lo 
lansa e apertura ofi sial di e 
skol supsidiá pa tur alumno 
ku nesesidatnan spesífi ko 
den enseñansa. Esaki ta ni- 
fi ká ku e skol aki ta grátis pa 
tur alumno, pues mayornan 
no mester aportá fi nansiera- 
mente. E instituto di edu- 
kashon aki lo karga nòmber 
di un baluarte boneriano ku 
a nifi ká hopi pa muchanan 
i skolnan aki na Boneiru. 


Durante e seremonia ofi sial 
e nòmber di e baluarte aki 
lo wòrdu hasí konosí. 
E ophetivo di e skol 
aki ta pa brinda enseñansa 
dirigí riba nesesidat indi- 
vidual di alumnonan ku pa 
kualkier motibu no ta desa- 
royá optimal den enseñansa 
regular. E instituto di edu- 
kashon aki ta pa alumno- 
nan di 4 te ku 14 aña di edat 
ku ta enkontrá desafi o riba 
tereno di siñamentu, kom- 
portashon òf problemanan 
di salú mental. Ta trata spe- 
sífi kamente di alumnonan 
ku tin nesesidat di un guia 


spesialisá den enseñansa pa 
por alkansá independensia 
den nan bida. Loke ta hasi 
e skol aki úniko ta e echo 
ku kada alumno lo wòrdu 
guiá dor di un tim spesia- 
lisá di maestronan i profe- 
shonalnan den enseñansa. 
Alumnonan ku bini na re- 
marke lo haña lès basá nan 
nesesidatnan spesífi ko den 
klasnan mas chikitu. 
Por wòrdu atmití na e 
skol aki via di e siguiente 
prosedura. Pa alumnonan 
ku ta inskribí na un skol 
supsidiá, e petishon mester 
wòrdu hasí dor di e skol ku 


e alumno ta bishitá aktual- 
mente. Alumnonan den e 
kategoria di edat ariba men- 
shoná, pero ku no ta inskribí 
na un skol supsidiá mester 
traha un sita na EOZ. At- 
mishon na e skol pa rekur- 
sonan spesial den ense- 
ñansa aki ta wòrdu evaluá 
dor di un komishon spesial 
asigná. Un alumno no por 
yega na remarke pa un lugá 
sin e envolvimentu di EOZ 
Bonaire. Mayornan ku tin 
pregunta por tuma kontakto 
ku EOZ via di meil (info@ 
kes-bonaire.gov) òf yama 
na (717-4144) pa un sita. 


KRALENDIJK – Awe 
djárason anochi pa 8'or tin 
un programa ‘Aktualidat’ 
interesante na Bonaire.tv. 
Invitado ta René Roders pa 
papia tokante e biografi a di 
LD Gerharts ku el a publiká 
siman pasá. 
Roders ta un persona ku 
tan biniendo Boneiru pa 
hopi aña kaba i despues a 
establesé den forma defi ni- 
tivo aki. Na sierto momen- 
tu e fi gura di LD Gerharts a 


René Roders den ‘Aktualidat’ 
tokante Gerharts 


fasin’é. El a lesa ‘Memoires 
van Tatais’, Skirbí pa Ger- 
harts mes. Despues el a hasi 
su propio investigashon. 
Den ‘Aktualidat’ di awe, 
ku lo ripití mañan djaweps 
mainta pa último biá, René 
ta papia tokante su buki i e 
personahe di LD. 
Despues di e programa 
ta sigui e presentashon ofi - 
sial di e buki djabièrnè ano- 
chi na FuHiKuBo. René a 
tende un charla e atardi ei. 


KRALENDIJK – Den 
e programa Herensia nobo 
di awe djárason 31 di 
ougùstùs na Bonaire.tv, Bòi 
Antoin ta papia ku Munje 
Oduber, boneriano bibá na 
Aruba. E no ta deskonosí 
riba pantaya di televishon. 
Den pasado e tabata den 
e programanan ‘Boneiru, 
Ayera pa Awe’ i ‘Aki Bo- 


Munje Oduber den Herensia 


neiru’, tambe den e anochi 
literario di ‘Luna Yen’. 
Munye a nase na Bonei- 
ru, bario Antriol. Despues 
sinembargo famia di Mario 
Winklaar, su tata, a bai biba 
na Aruba, na unda ketu bai 
Munje ta biba. 
Mientrastantu Munje a 
yega di edat pa bai den He- 
rensia. 


Durante un bishita na 
Boneiru na luna di aprel 
último, relashoná ku in- 
trodukshon di bandera di 
Antriol, Bòi Antoin a pro- 
bechá tene entrevista kuné. 
E programa aki ta ku- 
minsá pasa awe mèrdia 
12'or na Bonaire.tv. E pro- 
grama ta keda pasa durante 
tres dia. 

Nòchi Willem, konsehero di Union Sindikal Boneriano, USIBO 
Sindikalismo na 
Boneiru(28) 


Sindikalismo na 
Boneiru(28) 


Korte 
Internashonal 
di 
Derechonan Sivil i Polítiko a 
rechasá e demanda di abo- 
gado Michiel Bijkerk den rep- 
resentashon di un penshonado 
pa pago igual di penshun de 
behes na e penshonado bibá 
den Ulanda Caribense i esun 
bibá den Ulanda Oropeo. Bási- 
kamente e korte a opiná ku e 
diferensha entre e altura di e 
penshun di behes di akuerdo 
ku artikulo 132a ta rasonabel ya 
ku e ta basá riba argumentunan 
ophetivo ku ta indiká un dife- 
rensha esenshal entre Ulanda 
Oropeo i Ulanda Caribense. In- 
teresante pa sindikalismo ku a 
organisá un manifestashon 5 di 
mei último mester ta ku apesar 
ku Korte Internashonal a kon- 
siderá e diferensha aki husti- 
fi ká tin un elemento masha im- 
portante pa atendé. Esei ta ku 
tur e dos sistemanan ta basa e 
pago di penshun di behes den 
relashon ku e sueldo mínimo 
ku a keda stipulá den ambos 
region. I ta aki e sapatu ta pri- 
mi. Sueldo minimo di e Ulandes 
Oropeo ta basá riba un garan- 
tia di eksistensia minimal ku e 
hende mester pa biba, esta pa 
e entrada minimalmente ta ku- 
bri su gastunan. E garantia aki 
ta ankrá den artíkulo 20 di nos 
konstitushon. I esun ku tin ku 
duna e garantia ei ta e gobièr- 
nu di Reino, ya ku ta serka dje 
e responsabilidat di polítika di 
entrada mínimo ta. Pues na mi 
opinion e ´issue” aki ta mas den 
e esfera di derecho polítiko ku e 
ta den e esfera di derecho sivil. 
I e lema Diferenshá SI, pero 
diskriminashon NO ta kuadra 
perfektamente aki. Si na Ulan- 
da ta determiná e eksistensia 


minimo dor di stipulá e mon- 
tante minimo a base di e rela- 
shon entre kosto di bida i entra- 
da, mester usa aki na Boneiru e 
mesun sistemátika. I aki na mi 
opijnion Ulandda ta deskriminá 
i no diferenshá. Es mas a usa 
esaki den e investigashon ku 
Regioplan a hasi na 2018 i ku 
a yega na e montante di Usd. 
1350 dòler pa luna pa un solt- 
ero i Usd. 1680 pa un pareha. 
Esei konbiná ku e prinsipio ku 
trabou mester paga, na Ulanda 
e sueldo minimo su formula ta 
130% x e eksistensia minimo. 
Den nos kaso e sueldo mini- 
mo lo mester ta pues 130% x 
Usd. 1350.00 = Usd. 1755 pa 
e soltero. E maneho ku Ulanda 
a usa, basá riba e potenshal di 
nos ekonomia chikí ku lo no por 
karga un montante asina ta dor 
di teorétikamente baha e Usd. 
1350 dòler ku 30%(Usd 405) 
fi ktisio di e gastunan i trese e 
eksistensia minimo na Usd 945 
i hasi esaki mesora e sueldo 
minimo. I nos tur sa i Ulanda 
tambe sa ku e gastunan no a 
baha. Al kontrali nan a subi i 
sigui subi. E subida boluntario 
di dunadónan di trabou pa du- 
rante 4 aña subi e sueldo mini- 
mo ku Usd. 100 pa luna kada 
aña inkluso e infl ashon tabata 
pa yega ku e sueldo minimo na 
e Usd. 1350. na 2025. Sinem- 
bargo e infl ashon(oumento di 
kosto di bida) na 2021 i esun 
pronostiká pa 2022 i 2023 ta 
kome e Usd. 100 por kompleto 
di moda ku realmente e sueldo 
minimo no ta subi. 


Efekto di e manifestashon 
E manifestashon popular 
pasífi ko di 5 di mei a kontribuí 


na pone preshon polítiko na 
Den Haag ku e konsekuensia 
ku minister Schouten a anunsiá 
pa 2023 
1. Korekshon 100% di ou- 
mento di kosto di bida pa e tra- 
hadó ku ta gana sueldo mini- 
mo, e penshonado kobradó di 
penshun di behes i esnan ku ta 
kobra ònderstant 
2. Pa yega mas lihé na e 
eksistensia minimo, ela anun- 
siá di tin 10% reservá pa ou- 
mentá e uitkeringnan riba e ko- 
rekshon di infl ashon. 
3. Ela hasi un petishon na 
e dunadónan di trabou pa kon- 
siderá un espasio pa nan tam- 
be riba e korekshon di infl ashon 
oumentá e salario minimo. 
Ku e desishonnan aki ainda 
nos nos a yega e meta. E último 
aki a keda diskutí den Diálogo 
Sentral i lo bai un konseho di 
Dialogo Sentral pa ku e posi- 
shon di dunadónan di trabou 
direkshon Den Haag. E resul- 
tado konkreto lo keda den man 
di e minister. 
Tambe mester konsiderá e 
esfuerso di UNKOBON ku tin 
intenshon pa hiba estado Ulan- 
des Korte pa instruí estado 
Ulandes pa kumpli kabalmente 
ku artíkulo 20 di nos konsti- 
tushon pa loke ta e eksistensia 
minimo. 
Den esaki Unkobon mere- 
sé tur sosten pa nan forma di 
aserkamentu. I awor ku nos sa 
a base di e sentensia di e korte 
ku e problema ta sintá den e 
altura di e sueldo minimo, ya 
ku tur e otro kompensashon- 
nan, esta penshun di behes i 
ònderstant ta mará na altura 
di e sueldo minimo, esta nan 
ta ser stipulá a base di 70% di 


e sueldo minimo, sindikalismo 
su arma, pero tambe arma pa 
e penshonado i kobradó di 
ònderstant mester ta mas pre- 
shon polítiko pa e sueldo mini- 
mo alkansá un nivel aksepta- 
bel, manera a keda akordá ora 
ku Boneiru a bira un entidat 
públiko di akuerdo ku artikulo 
134 di konstitushon ulandes 
ku e amienda di diferensashon 
den artikulo 132a ku nunka por 
ta den desbentaha di Boneiru. 
Antó pa e preshon ta kompleto 
e meresé sosten di tantu e gre- 
mio polítiko komo e gremio em- 
presarial di Boneiru pero tambe 
di henter e klase trahadó. E úl- 
timo aki simplemente pasobra 
un oumento di e sueldo minimo 
na un nivel akseptabel lo tin 
infl uensha riba henter e kas 
salarial di tur trahadó, ya ku 
e efekto lo ta ku e oumento di 
sueldo minimo lo pusha e otro 
salarionan tambe bai laira, kual 
lo ta sumamente benefi sioso 
pa nos forsa di kompra i kuné 
nos ekonomia interno. 
Den idioma sindikal nos lo 
bisa “ a buen entendor, pocas 
palabra, man na obra”. Nos 
prinsipio ta keda DIFEREN- 
SHA SI, DESKRIMINASHON 
NO. HUNTU NOS TA BAI PA 
UN BONEIRU MAS SOSIAL. 


Sentensia na fabor di Ulanda 
den kaso di Penshun di behes 

KRALENDIJK -- Em- 
pleadonan di prizòn, for di 
Sentro di Detenshon i Ko- 
rekshon Kòrsou (SDKK), 
Korrektie Instituut Aruba 
(KIA) i Justitiële Inrich- 
ting Caribisch Nederland 
(JICN) na Boneiru, for di 
djaluna 29 di ougùstùs ta 
partisipá na un programa 
di interkambio konhunto. 
E prizòn na Sint Maarten, 
Point Blanche, tambe lo 
forma parti di e interkambio 
den un fase mas despues. 
Meta di e programa akí 


ta pa entre e diferente in- 
stitutonan interkambiá ko- 
nosementu i eksperensia 
riba tereno di entre otro 
re-integrashon i trato di de- 
tenido. A skohe JICN komo 
e sentro di konosementu, 
na unda e interkambio ta 
tuma lugá. Durante di e in- 
terkambio, ta konektá be- 
waker i trahadó di instituto 
penitensiario di Kòrsou, 
Aruba i St, Maarten, unu 
riba unu, na un empleado 
di JICN. Via di e sistema 
di ‘twin’ akí durante di un 


programa di tres siman e ta 
haña informashon tokante 
di diferente departamento, 
protokòl i e manera di traha 
dentro di JICN i e tin opor- 
tunidat pa kompartí propio 
manera di traha i idea ku e 
koleganan na Boneiru. 
A skohe e instituto hudi- 
sial na Boneiru komo sen- 
tro di konosementu, pa mo- 
tibu ku e ta traha riba vários 
proyekto 
interesante 
ku 
por ta aplikabel pa prizòn- 
nan den region. Asina e 
proyekto ‘Ban pa kambio’ 


ta brinda detenido struktura 
i posibilidat pa desaroyá su 
mes. 
E posibilidat pa partisipá 
den kurso di kapasitashon, 
trayekto di siña i traha i 
labor, ta oumentá e posi- 
bilidat riba un eksistensia 
despues di detenshon mas 
aseptabel pa e detenido. 
Mas aleu tin hopi aten- 
shon pa detenshon i re-in- 
tegrashon, D&R, ku e meta 
pa prepará detenido mas 
mihó posibel pa su regreso 
den sosiedat. 


Ta spera ku e programa 
di interkambio lo kontinuá 
te ku desèmber, pa duna 
posibilidat na mas tantu 
empleado posibel pa traha 
direktamente huntu ku un 
kolega for di un di e otro 
institutonan hudisial Ka- 
ribense. Direktor di tur e 
institutonan a bini huntu 
na Boneiru djaluna 29 i 
djamars 30 di ougùstùs, pa 
un reunion di direktor i nan 
lo ta presente na e apertura 
inisial di e proyekto kon- 
hunto aki. 


Via programa di interkambio 
Prizòn den region ta kompartí konosementu i eksperensia 


KRALENDIJK – Den 
e mondi di pal’i mangel 
di Lac, hopi palu ta muri. 
E chèns ta eksistí ku esaki 
por mehorá dor di kambio 
di nivel di laman dor di 
rekuperashon di e kanal- 
nan i sirkunstansia di bida 
di e palunan. P’esei Man- 
grove Maniacs i Universi- 
teit Twente e aña aki ta bai 
traha huntu pa investigá e 
abilidatnan hidrodinámiko 
di e área i e efektonan di 
rekuperashon di kanal. 


Bahia di Lac 
Mundialmente 
siste- 
manan di pal’i mangel 
ta 
promové 
diversidat 
ekológiko i nan ta tambe 
di balor ekonómiko. Sí un 
mondi di pal’i mangel muri, 
e balor akí pa mundu pa un 
gran parti ta bai pèrdí. Un 
ehèmpel di esaki ta e mondi 


E efekto di rekuperashon mondi 
di pal’i mangel na Lac 


di pal’i mangel di bahia di 
Lac. Den e área na e banda 
nort di Lac, tambe konosí 
komo Awa di Lodo, palu- 
nan di mangel ta muriendo. 
Komo 
konsekuensia 
di komementu dor di krio 
no duradero na Boneiru, e 
suela vegetal ta disparsé, 
dor di kua bientu, tráfiko di 
outo, por transportá sedi- 
mento di áwaseru pa Awa 
di Lodo. Super fluho di se- 
dimento den kombinashon 
ku raisnan di pal’i mangel 
kresiente, por verstòp e la- 
gunnan i kanal dor di kua 
esaki finalmente ta bin sera. 
Dor di esaki e konekshon 
hidrológiko entre e banda 
dilanti i patras di e mondi, 
ta bira ménos. Aparte di 
esei, krea balornan di eva- 
porashon haltu i un fluho 
abou di awa dushi bou di 
sirkunstansianan ekstrema- 


damente salu den Awa di 
Lodo. 
Mangrove Maniacs ta 
trata pa habri e kanalnan 
pa asina e kambio di nivel 
di laman, e volúmen di 
awa ku ta alkansá Awa di 
Lodo oumentá i e grado di 
salu baha den e área. Esa- 
ki sinembargo ainda no ta 
kla den kon leu e kalanan 
eksistente ta kontribuí na e 
kambio di subida di laman 
den bahia di Lac i rekupe- 
rashon di kanal por mehorá 
e nivel di laman. 


Investigashon 
Na inisio di 2022 un 
grupo di investigadó di 
Universiteit Twente, a midi 
e nivel di awa i velosidat 
den e área i trese e karak- 
terístikanan 
topográfiko 
di bahia di Lac riba mapa. 
Un di e metanan tabata pa 


ehekutá un análisis di data 
profundo pa haña bista di e 
hidrodinámika den e siste- 
ma di pal’i mangel. A mira 
kuantu ola ta drenta e área, 
kiko ta e relashon entre ni- 
vel di awa i velosidat di awa 
i kon e sistema di subida di 
awa ta hinká den otro. 
Seguidamente a desa- 
royá un modelo pa investigá 
e influensia di kanal riba e 
kambio di nivel di laman 
pa kuantifiká i e efekto di 
rekuperashon di kanal riba 
e kambio di nivel di laman. 
Pa kuantifiká e nivel di la- 
man, a kalkulá e awa ku ta 
keda den Awa di Lodo. 


Resultado 
For di e data akumulá a 
sali na kla ku e nivel di la- 
man tin retraso riba e awa 
habrí di bahia di Lac. Den 
Awa di Lodo e altura di la- 
man ta alkansá por medio 


mas ku kuater ora ku den e 
bahia habrí. Durante nivel 
di awa haltu, e diferensia 
den e awa habrí ta sufisien- 
te pa krea e subida di nivel 
di awa den Awa di Lodo. 
E nivel di awa den Awa 
di Lodo ta baha atrobe 
momentu ku e diferensia 
di nivel baha. Velosidat di 
koriente den e kanalnan ta 
prinsipalmente dependiente 
di e diferensia di nivel di 
awa entre e awa habrí i Awa 
di Lodo. Tambe a konkluí 
ku ha-brimentu di e kanal- 
nan, hasi nan mas hundu, òf 
e ampliashon di e sistema 
di kanal parti pariba, por 
tin un efekto limitá riba e 
kambio di nivel di laman. 
Ku esaki a keda demostrá 
ku e rekuperashon di kanal 
ta un medida efektivo pa 
amplia e kambio di nivel 
di awa den e mondi di pal’i 
mangel. 

KRALENDIJK -- Dja- 
dumingu parokia San Luis 
Beltran a invitá muchanan 
pa un misa spesial. Meta 
tabata pa bendishoná e 
muchanan i resa pa nan tin 
un aña eskolar eksitoso. 
Misa tabata bunita dòrná 


pa e okashon spesial. Pader 
Ivan Dario Perez Gomez a 
bisa: “Ora bo tin fi esta, no 
invitá hende ku sèn, paso- 
bra nan ta bin bo fi esta i 
despues ta ferwagt pa risibí 
algu di bo. Invitá un pober. 
E ta honesto.” 


Selebrá ku nos na e manera ku ta mas fásil pa’bo. 
Pa’bo selebrá sin nodi di baha for di outo, tin e opshon 
tambe pa pasa na nos Drive Thru, gosa poko di e 
ambiente festivo i risibí un muestra di apresio te na bo outo. 


Fecha 
Djaweps, 8 di sèptèmber 2022 


Ora 
Entre 6:30 pm – 9:00 pm 


Lugá 
MCB Head Office - Hato 


MCB ta yama DANKI i ta invitá 
klientenan i komunidat di Bonaire 
pa selebrá su 60 ANIVERSARIO! 


Pastor Ivan a sigui bisa, 
tin biá nos ke hasi kos na 
nos manera, pero esun di 
Dios ta otro. Nos gusta biba 
pa haña atenshon i puesto. 
Tin hende ta hasi kos pa 
haña atenshon, no kos ku ta 
na bienestar di Señor. Dios 
mes a baha abou, pa e ta hu- 
milde i honesto meskos ku 
e hende. Humildat i genero- 
sidat. Pa mas grandi ku bo 
por ta den komunidat, mes- 
ter ta humilde. Invitá boso 
enemigu na un fi esta. Algu 
difísil, pero asina Hesus 
ta pidi nos. Laga Señor ta 
den nos bida tur dia. Pastor 
Ivan a resa i bendishoná tur 
mucha i dosente, na fi nal 
di misa na altar. Kor San 
Luis Beltran a animá e sele- 
brashon eukarístiko. 


Santu sakrifi sio di misa ‘Back to school’ 

KRALENDIJK – Enti- 
dat Públiko Boneiru a sera 
un akuerdo di kolaborashon 
ku FORMA pa duna kurso 
pa empleadonan lokal. 
Meta di e programa di 
desaroyo ta pa kapasitá em- 
pleadonan lokal (mas aleu) 
i pa medio di esaki ofresé 
nan mas oportunidat pa 
sigui krese riba merkado 
laboral. 
E programa di desaroyo 
tin komo meta tambe pa 
stimulá sektor privá pa hisa 
salario. 
Aktualmente mas òf mé- 
nos 4000 persona ta traha 
den sektor turístiko, e sek- 
tor mas grandi na nos isla. 
E kursonan ta enfoká na 
promé lugá riba emplead- 
onan den sektor di hospital- 


Entidat Públiko Boneiru ta 
lansa programa di desaroyo 


idat i despues ta sigui kurso 
pa empleadonan den otro 
sektornan. 
‘Den e Plan Maestro 
Stratégiko pa Turismo i e 
Plan di Rekuperashon pa 
Turismo, a stipulá ku ta ap- 
solutamente nesesario pa 
sigui desaroyá e kapital hu- 
mano di Boneiru. 
Ku e kursonan ke logra 
ku empleadonan den sektor 
di hospitalidat ta haña mas 
kapasidat, bira mas ábil den 
ehersé nan profeshon i mira 
esaki bèk den nan rekom- 
pensa’, 
segun 
diputado 
Hennyson Thielman. 
Fundashon FORMA ta 
un sentro di kapasitashon 
pa edukashon di adulto i ta 
bai duna i kordiná e kurso- 
nan den kolaborashon ku 


vários empresa di hóreka 
lokal. 
‘Ta importante ku adul- 
tonan tambe ta haña opor- 
tunidat pa por sigui de- 
saroyá nan mes riba nan 
tereno’, 
asina 
diputado 
Nina den Heyer a indiká. 
E kolaborashon entre 
FORMA i Entidat Públiko 
Boneiru ta un konsekuen- 
sia di un palabrashon den 


e programa di gobernashon 
di Kolegio Ehekutivo di 
Boneiru 2019 – 2023; un 
di e prioridatnan ta pa pone 
un plan di formashon riba 
pia den kolaborashon ku e 
`stakeholdernan`. E lès ta 
konsistí di un kombinashon 
di diferente treinen, out- 
oestudio i akumulá ekspe- 
rensia den práktika. 
Entidat Públiko Bonei- 


ru ta paga e gastunan pa e 
kursonan a base di e kan- 
tidat di partisipante. Kada 
kurso ta dura entre 8 pa 20 
siman a base di 1 òf 2 bi- 
aha pa siman i entre 12 pa 
20 persona por partisipá na 
kada kurso.Dentro di poko 
ta sigui mas informashon 
tokante e tipo di kursonan i 
e fechanan riba kua nan ta 
kuminsá. 


12 
Djárason 31 ougùstùs 2022 


KRALENDIJK -- Fredy 
Loaiza Montoya, ta e tak- 
sista mas konosí na Medel- 
lín, Colombia, pa hendenan 
di Aruba, Boneiru i Kòrsou. 
Fittipaldi Pietersz resiente- 
mente tabata na Medellín i 
un kolega di trabou, Velly, a 
pidi’é pa tuma kontakto ku 
un tal Fredy. 
“Ora bo yega Medellín, 
bèl Fredy i entrevisté. Mi 
mes ta pèrkurá pa bo haña 
su number di telefòn. Ta un 
taksista hopi konosí i tur 
hende ku ta bai Medellin, 
ta papia di e taksista aki,” 
Velly a bisa Fittipaldi. 


Impreshonante 
Manera a palabrá, Fit- 
tipaldi a tuma kontakto 
ku e konosido Freddy, ku 
e no konosé. “Despues di 
algun dia na Medellín, mi 
a disidí pa bèl e tal Fredy, 
pa wak sí e ta interesá pa 
mi entrevist’é. Un yamá 
i Fredy a tuma den pa un 
kombersashon. El a bisa 
djadumingu e por mainta, 
despues di misa. Huntu ku 
su esposa, yu i nietu, nan a 
presentá na hotèl, manera 
palabrá.” 
Despues di sera kono- 
sí, Fredy a konta ken e ta. 
Anto hende lo no kere, e 
ta dominá diferente frase 


na papiamentu, lesa papia- 
mentu i ta komprondé hopi 
kos na papiamentu. Impre- 
shonante, un persona bibá 
na Medellín, por dominá 
idioma 
papiamentu. 
Ta 
konosí ku tin latino bibá 
hopi aña na Boneiru, sin ta 
dominá e idioma madre di 
e isla. 


Servisio 
Fredy: “Mi a nase na 
Medellín, Colombia. Ya 
pa 20 aña mi ta transportá 
hende i sa kasi tur kaminda 
kiko tin, pa mi por yuda i 
transportá un persona di un 
sitio pa otro. Sea nan ta pa 
dòkter, pa hasi kompra òf 
plaser, mi konosé mi tra- 
bou. For di 1 febrüari 2012, 
mi a kuminsá duna servi- 
sio pa Comeva i huntu ku 
un amigu, nos a atendé ku 
hende di Aruba, Boneiru i 
Kòrsou. Tin bes hulandes 
europeo tambe.” 
E tempu aya Insel Air 
tabata bula e destinashon 


Kòrsou pa Medellín. Mi 
tabata buska hende na aero- 
puerto hiba nan hotèl i e 
parti pa bai dòkter. Banda 
di e pashèntnan di e tres isla 
menshoná, mi ta transportá 
hende lokal, di un sitio pa 
otro. Pues mi tabata i ta 
duna tur servisio komo tak- 
sista. Aparte di ta shofùr, mi 
ta duna e servisio di traha 
sita pa kualke nesesidat di 
e persona na Medellín. Di e 
manera akí mi a sera konosí 
ku hopi hende di e islanan, 
tambe Saba i Statia, Fredy 
ta konta. 


Balia simadan 
Na 2019 Fredy a bishita 
Boneiru. 
Manera 
men- 
shoná, e konosé hopi hende 
na Boneiru. Willy Boek- 
houdt, tabata e persona ku 
a move kuné na Boneiru. 
Fredy a konta ku tabata den 
dianan ku tabatin fiesta di 
Dia di Rincon i el tabata 
balia simadan na Rincon. 
Diferente kos, el a papia na 
papiamentu kon el a pasa 
na Boneiru. 
Fredy: “For di 2012 ku 
mi a kuminsá traha pa Com- 
eva, mi a sera konosí ku 
†Aubrey Sealy. Mi a duna 


hopi servisio pa †Aubrey. 
Na un okashon el a skirbi 
di mi den korant Nobo. Mi 
no tabata sa ku el a skirbi 
algu di mi. Un otro hende 
di Boneiru a bisá mi ku 
†Aubrey a pone bo potrèt 
den korant. E persona a bin 
Boneiru i no tabata konosé 
mi. Momentu mi a bai aero- 
puerto pa buska e hende, 
e tabatin e korant Nobo, 
pa asina e mira mi kara i 
rekonosé mi. Algu masha 
prèt. Mi konosé kantidat 
di hende na Boneiru. Mi ta 
manda kumindamentu pa 
tur. Hendenan di Rocargo, 
Lucia Beck, Juni Piar, Ro- 
bert Sances, Nel Nicolaas, 
†Zamir Ayubi, djis algun di 
e kantidat di hende ku mi 
konosé na Boneiru.” 


Eksperensia 
Fittipaldi: ““Mi a bai 
Medellín pa promé biá pa 
keiru i kumpra kos. Mi no 
tabata konosé e parti aki di 
Colombia. Bogotá mi a bai 
diferente biá i sa un poko 
unda ta pariba i pabou. E 
promé dianan na Medellín, 
Simeon i su esposa Clara, 
a move ku nos na diferente 
lugá. Despues nos a sigui 
bishitá diferente lugá ku 
Gloria, kende ta ruman di 
Clara. Ámbos konosé Me- 
dellín hopi bon. Despues 
di e promé siman aya, nos 
a sera konosí ku Fredy i 
debí ku tantu Gloria komo 
Clara tabatin otro kompro- 
miso, nos a kuminsá move 


ku Fredy. Su servisio ta tre- 
mendo. Un persona inteli- 
gente, servisial, amor pa su 
trabou i bon konosementu 
di Medellín i otro áreanan 
manera El Peñol, Sabaneta, 
djis pa menshoná algun. Un 
persona puntual i honesto.” 
Esei, segun Fittipaldi, 
el a eksperensiá ku Fredy. 
Esei no tin duda. E ta yudá 
bo, guiá bo pa bo estadia ta 
bon den tur sentido. Den su 
outo e tin un plachi number 
di Boneiru i momentu bo 
ta spera su yegada pa un 
servisio, for di djaleu bo ta 
wak si bo no ta mira e pla- 
chi di number, e ora ei bo ta 
sigur ku el a yega. 
Si bo ta bai Medeillín, 
pa kualke motibu, puntra pa 
Fredy. E ta dominá papia- 
mentu i ta komprondé rela- 
tivamente bon. No mester 
preokupá, kisas asta morde 
bo lenga, pa komuniká 
kuné na spañó. Un persona 
di konfiansa. Su number di 
outo ta STX 604. 
“Mi no ta hasi propagan- 
da pa Fredy. Simplemente 
mi a splika ken e ta, hende 
ta apresiá mashá su servi- 
sio. E ta sakadó di potrèt 
tambe. No solamente ami, 
pero mas hende ta pidié pa 
saka potrèt. E sa e kos. E ta 
kue diferente posishon, pa 
saka e mihó potrèt pa e per- 
sona,” Fittipaldi ta konta di 
su eksperensia ku Fredy. 


Úniko taksi ku plachi di number di Boneiru na Colombia 
Fredy Loaiza Montoya: E taksista mas konosí 
na Medellín 

E klupnan di motosaikel ei ta 
spanta hende sua. Parse mi 
masha violento. 


Awèl sí. Ata mi ta lesa ku den nan 
direktiva tin tambe ‘sargento di 
arma’. Djo spar hende. 


Colombia ta un di e parselanan ku 
Gobièrnu di Hulanda a bende públika- 
mente na 1868. E teritorio aki, kalku- 
lá e tempu ei na 1100 bènder, a ser 
bendé pa kolmo ku mi bisawelo Ernst 
Barend Ferdinand Hellmund, konosí 
kono Shon Ernst, pa e prèis di fl.4,10 
pa bènder. Shon Ernst a paga total un 
montante di fl.4,510,-- pa e tereno aki. 
Mi no sa ku ta pa e rason ei, esta 
ku mi bisawelo tabata e promé doño 
partikular di Colombia, ku mi ta sinti 
sierto lasonan ku e teritorio ei, mes- 
kos ku Bolivia.. Semper bai e ta keda 
fasiná mi. Colombia ta un region buni- 
ta, pero ei mes e ta salbahe, brutu i 
sin kompashon pa esnan ku disidí pa 
krusa den su mondinan. 
E promé kontakto ku mi tabatin ku 
Colombia no tabata asina agradabel. 
Tabata na aña 1975, tempu ku mi ta- 
bata kumpliendo ku servisio militar na 
Aruba, ku dos pelotòn di Antmil (Mili- 
sia Antiano) a bin tene ehersisio na 
Boneiru. Colombia tabata un di e teri- 
torionan ku a skohe pa tene e ehersi- 
sio aki i nos mester a krusa e mondi 
aki for di Porta Spañó te na Piedra 
Haltu òf Trapi. 
Mi ta kòrda ku tabata un mondi 
será, ku kantidat di palu di bèishi i 
huñagatu, ubiká riba un superfisie di 
baranka skèrpi. Meimei di e mondi aki 
nos mester a buska un kaminda pa 


pasa. 
Despues ku mi a sali for di servi- 
sio militar, mi a sigui bishitá Colombia, 
tin biá mi so, otro biá den kompania 
di otro hende. Mi a bishitá Colombia 
hopi biá den kompania di Jan Felida di 
Tra'i Montaña, un persona ku a lanta 
"den Colón". 


Lènchi 
E tata di Jan, Lènchi, a traha hopi 
den Colón, entre otro kòrtando sente- 
bibu. Nan ta kònta ku Lènchi, buskan- 
do un kabritu ku a pèrdè den Colón, 
a yega di topa den un kueba ku un 
animal straño i misterioso. Lènchi, 
momentu ku el a deskubrí su kabritu 
pèrdí den mondi di Colón, a sigui tras 
di e animal aki. E kabritu a drenta un 
kueba i Lènchi, hasiendo intento pa 
drenta e kueba aki, a topa ku un bestia 
straño, ku orea largu, un asina yamá 
‘lagarúi òf ‘largarú’. Lènchi a kore bai 
limpi for di e kueba aki, sin buska dre- 
chi mas di su kabritu. 
Den Colón bo ta haña un veg- 
etashon impreshonante. Tin un var- 
iedat grandi di mata i palunan ku ta 
krese den naturalesa boneriano. Asta 
Jan, biólogo Anna Royer i ami, a 
deskubrí un mata ku nos tabata sa di 
su eksistensia na Boneiru. Nos nòm- 
ber a sali den e buki Zakflora pa e mo- 
tibu aki. 


Mi ta sinti ku Colombia tin algu 
misterioso kuné. Den e mondi ei bo ta 
sinti algu straño, kisas un sensashon 
òf tenshon. 
Yuana 
Na dos okashon mi a topa tambe ku 
yuananan súmamente misterioso den 
Colón. E promé bia mi tabata huntu ku 
Walter, un ferviente kuedó di yuana. 
Nos a topa, bou di guia di Jan Felida, 
ku un yuana a kana krusa nos dilanti. 
E yuana a para ketu laga Walter ten'é 
na su yangadó. Pero komo ku e yua- 
na aki tabatin un kos misterioso kuné, 
Walter a pon'é abou pa lag'é bai, pero 
e no kier a bai. El a keda pará ketu i te 


asta, ora ku nos a kuminsá alehá for di 
e sitio, el a kuminsá ta kana bini nos 
tras. Nos a lag'é bandoná. 
Na otro okashon, hibando algun 
persona Kueba di La Birgui, mi a topa 
ku un yuana straño den Colón. E yua- 
na tabata den un palu di stòki i na mo- 
mentu ku ya nos a pasa e palu bai, el 
a bula for di e palu, pero kayendo riba 
su lomba. Ela keda drumí ketu i mi a 
ten'é den mi man pa studi'é. 
E yuana tabata manera paralisá. 
Na su wowonan mi por a mira ku e 
tabata na bida. Ademas e tabata hala 
rosea levemente. Pero mas aleu e no 
tabata move. Mi a pon'é abou i nos a 
sigui nos kaminda. 


Hende 
Inlubidabel© 


Eksperensia straño 
den Colón 
Hende grandinan ku a lanta na Tra'i Montaña ta papia di Colón, mo- 
mentu ku nan ta referí na e anterior plantashi Colombia. Ta un di e 
diferente plantashinan di Boneiru ku tin nòmber di pais òf kapital 
di sierto paisnan. Aparte di Colombia, tabata konosé na Boneiru 
plantashinan Guatemala, Bolivia, Borneo (Karpata), Lima, América, 
Washington, Brazil, Labra (Labrador). Na mi konsepto, Colombia 
den e grupo aki ta okupá un lugá importante. E teritorio aki tin algu 
misterioso kuné. Mi no por splika, pero mi ta sintié. I mi a pasa den 
eksperensia straño den Colón. 


Laurens, Lènchi, Felida 


Pa info i komunikado den Extra/BONERIANO, 
USA MAIL: 
extrabon@gmail.com 

Na aña 2019, 
Adanna James di 
Trinidat & Tobago a 
doktorá den teologia 
na Universidat Kató- 
liko di Leuven, Bèlgi- 
ka. Resientemente el 
a risibí e grato notisia 
ku su disertashon di 
e tempu ei a keda 
honrá ku e Premio 
Msgr. Arthur Janssen 
pa Étika Kristian. Ta 
trata di un premio ku 
e universidat ta otorgá 
kada sinku aña. Aki 
ta sigui un tradukshon 
parsial di e palabran- 
an di gradisimentu ku 
e hóben dr. Adanna 
James a ekspresá na 
e okashon akí. Por 
skucha su mensahe 
kompleto 
na 
https:// 


w w w. y o u t u b e . c o m / 
watch?v=pVu6MSeOFvY. 


Mi ta sinti mi kontentu, 
honrá i gradesido ku mi dis- 
ertashon a risibí e prestigioso 
Premio Msgr. Arthur Janssen 
pa Étika Kristian. Mi ke 
gradesí Universidat Katóliko 
di Leuven, Fakultat di Teolo- 
gia, staf, studiante i e hurado 
ku a tuma mi obra na konsid- 
erashon. Mi debe un grades- 
imentu speshal na mi promo- 
tor, prof. De Maeseneer, 
kende a fungi bèrdadera- 
mente komo mi mèntòr du- 
rante e shete añanan for di mi 
maestria te mi doktorado. Su 
sosten tabata krusial pa mi 
por a skibi mi disertashon. 


E motivashon mas grandi 
tras di mi disertashon tabata 
mi eksperensha di lanta na 
kas huntu ku un persona ku 
desabilidat i mi deseo pa haña 
palabra teológiko pa ek- 
spresá mi eksperenshanan 
maravioso pero alabes inek- 
splikabel. Otro motivashon 
tabata ku mi a bin apresiá mi 
propio kultura karibense i kon 
esaki ta influenshá un manera 
úniko di komprondé mundu. 
Mi a realisá esaki ora mi a bai 
studia na Leuven, kaminda mi 
a biba rondoná pa hende for 
di tur parti di mundu. Aya, mi 
dos motivashonnan a uni i a 
resultá den mi disertashon, tit- 
ulá: Towards a poetics of 
disability theology: from 
Paul Ricœur to Éduard 
Glissant and Jean Vanier. 


E obra aki ta trata un 


Teólogo karibense hóben ta gana 
premio pa su disertashon 


problema fundamental den 
antropologia teológiko, esta: 
komprondé for di un perspek- 
tiva kristian kiko ta nifiká ta hu- 
mano. Durante mi doktorado, 
mi a purba buska konsepto 
antropológiko nobo i un método 
teológiko pa nos mira i repre- 
sentá persona ku desabilidat 
mental na un manera digno. 


Un di e preguntanan ku a 
guia mi investigashon tabata: Te 
kon leu e obra di e poeta i filó- 
sofo karibense Édouard Glis- 
sant lo por sirbi komo un alter- 
nativa adekuá, mas inklusivo ku 
modelonan antropológiko i 
teológiko mas popular, pa 
atendé ku desabilidat? Un di e 
modelonan mas popular ku 
teólogo sa usa pa dil ku des- 
abilidat ta esun di [e filósofo 
franses] Paul Ricœur, kende ta 
usa konseptonan manera indi- 
vidualidat i identidat narativo. 
Mi a skohe pa kompará e obra 
di Ricœur ku esun di Édouard 
Glissant [di e isla karibense 
franses Martinique]. Mi a konk- 
luí ku e obra di Glissant tin mu- 
chu mas potensial pa yuda nos 
apresiá e komplehidat di nos 
eksistensha humano. 


Den e obra di Glissant, mi a 
deskubrí un komprendementu 
di realidat humano ku ta reta e 
idea di identidat individual i ku 
ta usa mas bien e noshon di 
identidat kompartí. Ademas, pa 
Glissant, vulnerabilidat ta algu 
sentral den formashon di iden- 
tidat, i por eksperenshá identi- 
dat únikamente komo misterio. 
Un di e palabranan klave ku 
Glissant ta usa [na franses] ta: 


opacité. [Esaki ta e 
idea ku hende ta (i 
tin e derecho di 
keda) inkomprendi- 
bel, no kla, vago i 
konfuso pa otro 
hende.] Glissant ta 
usa e konsepto di 
opasidat pa evitá ku 
hende lo pretendé 
[ku mal intenshon] 
ku nan por analisá i 
komprondé otro 
hende kompleta- 
mente. Glissant a 
yama su aserka- 
mentu: poétika. 
Kontrali na teoria 
akadémiko, Glis- 
sant su método di 
poétika ta evitá 
etiketa, modelo i 
struktura fiho, i ta 
hasi posibel pa nos papia na 
un manera mas positivo to- 
kante asuntunan ku normal- 
mente sa haña etiketa man- 
era apnormal, kaótiko òf de- 
sabilitá. 


Mi a haña e aserkamentu 
aki libertadó i mi a purba 
aplik’é na un eksperensha i 
kaso real di desabilidat. Es- 
aki tabata un di e desishon- 
nan mas difísil ku mi a tuma 
den mi bida. Mi no por a 
imaginá ku e tópiko di vul- 
nerabilidat humano lo a re- 
sultá algu asina real pa mi 
durante e periodo di mi dok- 
torado. Mi a lucha kontra 
nostalgia, isolashon, malesa i 
kansansio. Dado momentu 
m’a kere ku mi lo no logra 
kaba mi disertashon. Difer- 
ente bia mi a lubidá loke ta 
realmente importante. Pero 
awor mi sa ku loke ta impor- 
tante no ta e estudio ni e re- 
sultado, sino bida mes. 
Papa Francisco a dal e 
klabu riba su kabes ora el a 
bisa algun siman pasá ku stu- 
dia i duna lès di teologia ta 
enserá: biba riba un frontera 
[esta: e frontera kaminda 
Evangelio ta topa nesesidat 
real di hende]. Mi a desku- 
brí ku doktorá den teologia 
ta nifiká: forma relashon ku 
hende riba e frontera ei, du- 
rante e proseso akadémiko 
di doktorá. Den e sentido ei, 
mi ta eternamente gradesido 
pa e amor pa Dios ku hende 
na Fakultat di Teologia di 
Universidat Katóliko di Leu- 
ven a mustra mi durante e 
periodo di mi doktorado. 
Masha danki. 


Adanna James 
Na ougùstùs 2002 mgr Luis Secco a aserká mi pa 
wak kon nos por produsí un korant ku informashon- 
nan pa nos pueblo katóliko. E último korant di Iglesia 
katóliko di Kòrsou tabata produsí tabata La Union ku 
a stòp di eksistí. Mi a pensa esaki un ratu i aserká sr 
Carlos Daantje, direkto di korant Nobo pa wak ku nos 
por tin un espasio den su korant. 
Sr. Daantje mesora a bai di akuerdo i asina riba djas- 
abra 24 di ougùstùs 2002 nos a produsí e promé pági- 
na. Pero poko poko el a krese i a bira 2, 3, 4 te hasta 6 
página. Esaki ta debí na perseveransia, disiplina, pasen- 
shi i yudansa di Dios ku a duna mi e don akí p’asina 
yuda den evangelisashon na mi propio manera. E no 
ta un tarea fásil pero no imposibel, basta bo ke. Bo 
mester sa di tur dokumento di doktrina, katisashi, 
derecho kanóniko, liturgia ets pa bo por skirbi algu 
bon dokumentá i di fuentenan outorisá. 


Na dos okashon mi a haña mi kasi stroba esta mi 
mester a hasi un operashon riba djabièrnè i na otro 
okashon mi a kai riba un djabièrnè atardi kap kabes i 
ata man a sali for di lugá. Anto ta djabièrnè ta e dia pa 
kaba ku e página. Pero mi no a entregá i despues di a 
sali di poli mi a disidí di tek ku mi dedenan yen di 
doló i página a keda kla manera nada no a pasa. Si bo 
ta determiná pa hasi algu kòrda ku bo lo por hasié basta 
bo ke i semper ku yudansa di Dios. 


Aparte di hopi persona ta bai un gradisimentu 
mashá spesial na mi kasá Marelyn Lucas-Emerenci- 
ana ku for di prinsipio a apoyá mi i ta apoyando mi 
ketu bai pa e produkshon akí. El a sakrifiká tur 
djabièrnè kaminda nos por a sali i duna mi tur espasio 
i libertat pa produkshon di Página Katóliko. I mi sa ku 
Dios lo bendishon’é tambe. Tambe mi ke gradisí sr. 
Carlos Daantje, Rene Daantje, Albert Mercelina i so- 
bra personal di korant Nobo i tur otro hende ku a 
kolaborá ku mi durante e 20 añanan akí i tur nos fiel 
lesadónan aki na Kòrsou, Aruba, Boneiru i Hulanda. 
Kòrda sigui resa pa mi. I nos lo sigui den nòmber di 
Dios ku nos evangelisashon i apostolado. 


Boso sirbidó 
Rutzen Lucas 
notisiakatoliko@gmail.com 


20 aña Página Katóliko 


Rutzen Lucas 

ARUBA 
KÒRSOU 


WILLEMSTAD— Den 
un karta dirigí na Gabinete 
Pisas, Partido MAN den 
persona di su lider polítiko 
sr Steven Martina, a duna 
di konosé di a tuma nota 
ku tin diferente reunion a 
tuma lugá entre Gobièrnu, 
RdK / CRU, tim negoshadó, 
kontratistanan i tambe sek- 
tor komersial relashoná ku 
refineria. 


Insolito 
Ademas MAN a tuma 
nota di diferente komu- 
nikado ku RDK a emití 
ku informashon na èks- 
empleado(nan) di refineria 
relashoná pago(nan) pen- 
diente etc. MAN no tin 
nada kontra di tur reunion 
nan ku ta tene ku diferente 
stakeholders. Sinembargo, 
MAN kier pone bon kla ku 
ta insólito ku tin diferente 
reunion ta tuma lugá mién- 
tras ku Frakshon di MAN 
a dirigí karta dia 1 di aprel 


2022 ku petishon pa un re- 
union di Komishon Sentral 
pa Parlamento por haña in- 
formashon riba desaroyo- 
nan enkuanto refineria Isla i 
tambe otro karta fecha 9 di 
yüni 2022 via Presidente di 
Parlamento ku preguntanan 
relashoná ku desaroyo di 
refineria na Promé Minister 
señor Pisas sin risibí ningun 
reakshon di Gobièrnu. Esa- 
ki MAN ta konsiderá un fal- 
ta total di rèspèt pa Pueblo. 
MAN ta kere firme ku 
Pueblo tin derecho di tende 
via di e órgano di mas hal- 
tu, esta Parlamento kon 
henter e proseso relashoná 
ku refineria ta kana i te ku 
awor Gabinete Pisas II no a 
kumpli. Es mas Parlamento 
fo’i dia 22 di ougùstùs 2013 
a tuma un moshon “wall to 
wall” kaminda Gobiernu 
di Korsou ta mantene Par- 
lamentu di Korsou riba un 
base regular (p.e. kada 3 
luna) informá riba progreso 


di 
deliberashonnan/avan- 
senan relashoná ku ope- 
rashon di refineria. Lamen- 
tablemente Gabinete Pisas 
II no ta kumpliendo ku Par- 
lamento. 
MAN ta bolbe enfatisá 
ku re-apertura di refineria 
ta di sumo importansia pa 
desaroyo sosial-ekonómiko 
i p’esei ta importante pa 
pueblo keda bon informá. 
Klaro ku MAN ta para 
tambe pa un operashon lim- 
pi di refineria kaminda ta 
tene debido kuenta ku me- 
dioambiente i salu di pue- 
blo. P’esei MAN ta respetá 
tambe sin mas e veredikto 
di Wes di dia 19 di yüli 2022 
kaminda normanan di SO2 
mester ta igual na normanan 
di WHO. 


2 Pregunta 
Frakshon di Man ta urgi 
gabinete Pisas pa ta trans- 
parente i duna informashon 
riba algun punto. A entrega 


un seri di pregunta riba ku e 
frakshon ke kontesta di en- 
tre otro Promé Minister. 
Lider di e frakshon ke 
sa kual ta e status di nego- 
shashon ku Curacao Petro- 
leum Refinery (CPR) i kon 
leu esaki ta. Ke sa si tin fecha 
premirá pa firma e “Heads 
of Agreement”(HoA), kon 
ta para ku “proof of funds” i 
“proof of products” di CPR 
i si esaki nan ta garantisá 
promé ku firma e HoA? 
Tambe e frakshon ke sa 
kon ta pará ku e lei di me- 
dioambiente, ki dia ta trata 
esaki den parlamento i ku 
por firma HoA òf otro kon- 
trakt sin ku e lei di medio- 
ambiente drenta na vigor? 
Kon ta para ku operashon 
di Bullenbaai, ta bai firma 
un kontrakt pa operashon di 
Bullenbaai ku CPR separá 
fo’i un kontrakt di ope- 
rashon di tantu Bullenbaai 
i Emmastad den un pakete i 
kiko ta e motivashon pa hasi 


esaki? Kiko ta kontenido di 
e kontrakt ku kier firma pa 
operashon di Bullenbaai, e 
benefisionan i kuantu kupo 
di trabou esaki ta generá? 
Mas aleu ke sa dikon a 
skohe pa firma un kontrakt 
pa operashon di Bullenbaai 
separá for di un kontrakt in- 
tegral Bullenbaai i Emma- 
stad? Esakinan ta djis algun 
di for di e seri di pregunta 
ku frakshon di MAN a man- 
da. MAN ta urgi Gabinete 
Pisas II ku a primintí pueblo 
ku nan ta goberná pa Pueblo 
i ku pueblo pa duna klaridat 
na Pueblo i alabes ta hasi 
apelashon serio i sinsero na 
Promé Minister Pisas pa bin 
Parlamento pa duna Pueblo 
kuenta i rason sin mas tar- 
dansa. 


W I L L E M S T A D - 
-Despues di a derotá entre 
otro México, Panama, Italia 
i finalmente Taipei selek- 
shon di a titulá kampion 
na Williamsport. Djaluna 
último e selekshon Kòr- 
sou Liga Pabou a yega bèk 
despues di a bira kampion 
Internashonal i sup kam- 
pion Mundial di e torneo. 
Pueblo di Kòrsou a risibí e 
kampionnan na Aeropuerto 
Hato. E parti ku mas a hala 


Zaino Everett orguyoso di hungadónan i su staff 
Kampionnan di Little League a regresá Kòrsou 


atenshon tabata na momen- 
tu ku Minister Sithree van 
Heydoorn a primintí ku nan 
lo kubri 50% di e kosto di 
estudio pa tur e pelotero- 
nan di e kampionnan in- 
ternashonal. Esaki despues 
ku nan kaba nan estudio 
sekundario i tambe segun 
reglanan di SSC. Esaki 
lo konta pa estudio aki na 
Kòrsou, Hulanda, Merka i 
region, segun Minister van 
Heydoorn. 


Mènedjer Zaino Everett 
ta konta su eksperensia kon 
el a eksperensiá pa dirigí e 
Little League World Series. 
“Mi ta hopi orguyoso di 
e grupo di pelotero i tambe 
staff, huntu nos a hasi tre- 
mendo trabou”, Everett a 
kuminsá su relato. “Hopi 
no a spera ku nos lo a yega 
asina leu, pero nos a saka 
kara di Kòrsou manera 
mester ta”, e hóben mèned- 
jer a trese dilanti. Segun 


Zaino Everett, e picheo 
tabata e forsa den e kam- 
pionato miéntras ku e de- 
fensa tabata saka kara kon- 
tinuamente. Su mensahe na 
e hungadónan semper ta- 
bata pa keda kue e sero riba 
bòrchi i ku na final Kòrsou 
lo sali di porta grandi. Den 
vários wega e selekshon di 
Kòrsou no tabata faborito. 
Riba esaki mènedjer E- 
verett tin e siguiente reak- 
shon: “Mi tabata bisa mi 
hungadónan ku niun tim no 
ta mihó ku nos, ban hunga 
e beisbòl i hasi nos mák- 
simo esfuerso”. Despues di 
a pèrdè den e di dos wega, 
el bisa e hungadónan ku 
“awor nos tin ku bai hunga 
6 final pa nos yega e último 
partido di e torneo”. 
Eksperensia tabata algu 
ku Zaino Everett a bisa ku 
a yud’é pa asina e por a 
guiá e grupo aki. “Mi taba- 
ta purba pa semper motivá 


mi hungadónan, laga nan 
sinti ku si nan ke nan por”, 
segun e mènedjer kampi- 
on internashonal a bisa. E 
trayekto kuminsando for di 
e playoffnan aki na Kòrsou, 
regional di Karibe i e Little 
League World Series a ni- 
fiká hopi pa Everett. “Mi 
gusta beisbòl i semper kier 
a logra algu grandi ku beis- 
bòl, kual ma logra”, Everett 
a trese dilanti. E ta gradisí 
Frank Curiel i tambe Ver- 
non Isabella pa loke nan a 
nifiká den e trayekto aki. 
“Semper m’a bisa nan dos 
ku lo mi saka nan kara i m’a 
logra kumpli ku esaki”, e 
semper positivo Zaino E- 
verett a trese dilanti. 
Riba e pregunta ku si e 
ta habri pa bini bèk komo 
mènedjer di selekshon di 
Little League pa Liga Pa- 
bou, el a bisa: “ Ami ta gus- 
ta... lo mi tei bèk si mi haña 
e oportunidat”. 


Segun frakshon di MAN; 
Pueblo kier sa kon ta ku negoshashon di refineria 

SAN NICOLAS – Reci- 
entemente Minister di Turis- 
mo sr. Dangui Oduber a haci 
un bishita na San Nicolas 
Visitor Information Center 
(VIC) cu ya caba tin algun 
aña bek den operacion. E 
mandatario ta recorda cu na 


Minister Oduber a bishita e oficina di turismo na San Nicolas 


aña 2017 ora cu a drenta den 
Gobierno e VIC tabata cera. 
Parti di e masterplan integral 
di San Nicolas tabata encera 
pa haci e inversionnan nece- 
sario pa haci e VIC bek o- 
peracional. Desde e tempo 
ey a inverti den e infrastruc- 


tura y tambe den e innova- 
cion y tecnologia pa asina 
por tin un VIC hopi moder- 
no. Despues di tur inversion 
haci e oficina di turismo na 
San Nicolas a logra habri su 
portanan bek na april di aña 
2019. 


Minister Oduber ta con- 
tento cu awe por bisa cu e 
vision pa habri e oficina bek 
a resulta di ta un exito pa 
pariba di brug. Pa dia e VIC 
ta haya entre 50 pa 75 bishi- 
tante, pa luna esaki ta mas 
di 1500 bishitante y e cifra 
aki ta sigui aumenta. E ofi- 
cina ta fungi como e curason 
y centro di informacion pa 
turistanan na San Nicolas 
unda nos bishitantenan por 
difruta di “walking tours” di 
e murayanan di arte y tambe 
por siña mas di nos dushi isla 
riba e television nan interac- 
tivo. Minister Oduber ta kere 
firmemente cu si bo añadi e 
instrumentonan corecto, un 
resultado existoso so ta di 
spera. Esaki ta e caso cu e 


VIC unda cu asta riba web- 
sitenan renombra turistanan 
ta laganan bon comentario 
di nan experiencia na San 
Nicolas. Danki na e vision 
di Minister Dangui Oduber 
pa cu e proyecto aki awe por 
wak mas movecion den San 
Nicolas. 
E mandatario lo sigui 
monitor e oficina aki di serca 
pa asina por sigui innova pa 
asina sigui contribui postiva- 
mente na economia di pariba 
di brug. Riba e potretnan por 
aprecia turistanan cu tawata 
di bishita na VIC y a keda 
contento cu e oportunidad 
di por a topa y combersa 
cu e Minister di Turismo di 
Aruba. Turismo ta nos forsa 
y driver principal 


ORANJESTAD -- Con- 
troladornan di Departamento 
di Asunto Economico, Indu- 
stria y Comercio (DEACI) ta 
haci control tur dia riba prijs- 
nan di productonan (canasta 
basico) na tur supermercado 
y minimarket den tur distric- 
to na Aruba. 
Asina minister di Asun- 


Minister Geoffrey Wever: 
Control di prijs di producto den “canasta 
basico” ta tuma lugar tur dia 


tonan Economico, Comuni- 
cacion y Desaroyo Sosteni- 
bel, mr. Geoffrey Wever a 
informa. 
E control diario di prijs 
maximo ta necesario pa ga- 
rantisa cu no tin abuso di 
prijsnan 
di 
productonan 
regula door di Minister di 
Asuntonan Economico, cu 


den boca di pueblo ta conoci 
como e “canasta basico”. 
Durante un control di pri- 
js di productonan por haya 
algun cu no ta cumpli cu e 
prijsnan stipula pa ley, aunke 
esaki no sa pasa hopi. 
Unabes constata un ab- 
normalidad, e controlado lo 
pidi pa e supermercado of 


minimarket adapta e prijs di 
biaha. 
Stipulacion di prijs ma- 
ximo ta regla den e ley “Pri- 
jzenverordening AB 1991 
no. GT 17”. 
E 
prijzenverordening 
ta duna Minister di Asunto 
Economico e autoridad pa 
stipula e prijs maximo pa 


diferente producto si e prijs 
cu comerciantenan ta pidi pa 
e productonan ta afecta e in- 
teres comun.Mirando e subi- 
da di prijsnan internacional 
di varios producto di consu- 
mo y e situacion financiero 
dificil di e ciudadano, Mi- 
nister Wever recientemente a 
amplia e canasta basico 


ORANJESTAD - Prome 
Minister Evelyn Wever- 
Croes tabata orador na 
e Caribbean Investment 
Summit cu a tuma luga na 
Barbados. 
Durante e summit aki di 
un manera virtual, Prome 
Minister a elabora riba e 
recuperacion di pais Aruba 
despues di Covid-19. 
Aruba ta un di e pais- 
nan cu mas fuerte a wordo 
afecta pa e pandemia, pero 
tambe un di e paisnan cu 
mas ta recuperando. 
Prome Minister Wever 
- Croes a gradici organisa- 
donan di e Caribbean In- 
vestment Summit cu ta un 
bon oportunidad pa paisnan 


Premier Evelyn Wever-Croes na Caribbean Investment Summit: 
‘Un oportunidad pa intercambia y siña di paisnan cu retonan similar’ 


similar por intercambia y 
siña for di otro. 
E aña aki e encuentro 
a tuma luga na Barbados, 
despues di dos aña cu no 
e no por a wordo organisa 
pa motibo di e pandemia di 
covid-19. 
Premier Wever-Croes a 
expresa cu ciere di Aruba 
su frontera na maart 2020 
te cu awe tabata e decision 
di mas dificil cu Gobierno 
mester a tuma. 
Afortunadamente e vi- 
sion di Gobierno, trabou 
duro di e comunidad y 
Aruba su resiliencia, ta du- 
nando e resultadonan de- 
sea. Aruba ta recuperando 
lihe, turismo ta recuperando 


bon, bishitantenan cu a bin 
Aruba ta bolbe, turistanan 
nobo ta biniendo Aruba y 
nan ta gastando placa den 
economia. 
Ta sperando di cera e 
aña cu un recuperacion di 
97% di turismo. y pa loke 
ta GDP, ta spera cu na aña 
2023, e lo yega mescos cu e 
tabata prome cu covid. 
Segun mundo ta recupe- 
rando di e pandemia, pais- 
nan ta enfrentando un otro 
crisis mundial cu e guera na 
Ukraina cu ya ta andando 
pa 6 luna. 
Un guera casi 6 mil miya 
leu di Aruba cu ta causando 
aumento den prijs y infla- 
cion cu no a mira den hopi 


tempo. 
Aruba mescos cu resto di 
mundo ta sintiendo e efec- 
tonan aki, Prome Ministerr 
Wever-Croes a expresa. 
Aruba ta un Small Island 
Developing State (SIDS) di 
69.5 meter cuadra cu un 
populacion di 110 mil per- 
sona y mas cu 100 diferente 
nacionalidad. No obstante e 
retonan discribi, ta compro- 
meti pa no solamente re- 
cupera y para bek na unda 
tabata prome cu e crisisnan 
menciona, sino pa supera 
esaki tambe. 
Den cuadro di e meta 
aki, ta reconoce cu por haci 
esaki mas efectivamente si 
traha hunto. Paisnan simi- 


lar cu retonan similar, por 
siña mas for di otro y bira 
mas fuerte y resiliente. 
Consecuentemente por 
ta miho prepara pa crisis- 
nan den futuro. 
E logro di mas grandi pa 
Aruba lo ta pa diversifica 
economia y no depende 
asina tanto manera ta e caso 
awo, riba turismo. 
E esfuersonan di Gobi- 
erno ta dirigi riba e meta aki 
y ta haci yamado na esnan 
interesa pa inverti. 
Premier 
Wever-Croes 
a termina felicitando e or- 
ganisadonan di e Carib- 
bean Ivestiment Summit y 
a deseanan hopi exito cu 
e summit. 

ORANJESTAD -- Du- 
rante un rueda di prensa di- 
aluna mainta, Gobierno di 
Aruba den persona di Mi- 
nister Glenbert Croes y Di- 
rectornan di Utilities, WEB 
y ELMAR a anuncia di a 
inicia cu e proceso di un 
parke nobo di Molina di bi- 
ento. Tur esaki den cuadro 
di e maneho di transforma 
Aruba su dependencia riba 
crudo HFO pa un energia 
duradero, sostenibel, limpi 
y principalmente pagabel 
pa nos pueblo consumidor. 
Durante su presentacion 
den Rueda di Prensa e man- 
datario a expresa cu “Mun- 


Minister Glenbert Croes: 
Salbando presente y futuro di nos humanidad 
cu energia limpi, renobabel y pagabel 


do na e momentonan aki 
ta para dilanti desicionnan 
crucial cu mester wordo 
tuma, pa salba economia 
di paisnan y pa salba nos 
Planeta. Dicon mi ta bisa 
esaki; despues di e crisis 
di Pandemia, problemanan 
Geopolitico y guera a con- 
duci na un Crisis di Ener- 
gia cu na mesun momento 
a crea un Crisis Economico 
cu un inflacion yama “En- 
ergy Inflation” cu ta cau- 
sando impacto negativo 
economico rond mundo. E 
inflacion aki a subi prijs di 
tur cos den tur pais y esaki 
awor a combina cu e Cri- 
sis Climatico cu ya tabata 
formando su mes for di ul- 
timo añanan. Boso mes por 
mira den media e efectonan 
devastador di cambio cli- 
matico den un cantidad di 
pais; ola di calor, secura y 
awor transporte via riunan 
na Europa y Asia ta parali- 
sa pa motibo cu riunan ta 
secando y nivel di lama ta 
subiendo. Aruba manera cu 
boso tur sa, a wordo devasta 


pa e Pandemia Mundial di 
Covid. Segun expertonan, 
Aruba mas cu tur otro pais 
na mundo a keda afecta 
economicamente mas seve- 
ro, debi cu ta solamente un 
pilar economico nos tin, 
cual ta Turismo. Husta- 
mente awor, na momento 
cu nos ta recuperando den 
gran forma nos Turismo, 
y e Economia a cuminsa 
brinda nos pueblo empleo 
atrobe, pa cada famia re- 
cupera nan bienestar, ata 
guera y crisis mas crisis. 
Sinembargo nos Gobierno 
a sigui monitoria tur situa- 
cion di crisis di cerca, nos 
companianan di Utilidad 
manera ta conoci, a absorba 
mas cu nan por di e impacto 
di aumento di costo di en- 
ergia. Sinembargo pa nan 
por sigui opera pa Aruba 
como pais por sigui fun- 
ciona y desaroya, e prijs- 
nan mester a wordo ahusta. 
Cu menos efecto inflatorio 
y mas social cu ta posibel. 
Afortunadamente Gobierno 
di Aruba bou liderazgo di 


nos Minister President Ev- 
elyn Wever-Croes, ya taba- 
tin su PLAN NACIONAL 
DI ENERGIA cla, y cual ta 
inclui reduci dependencia 
di HFO y expande nos ca- 
pacidad pa produci mas En- 
ergia di e Biento cu ta su- 
pla constante; e Noord Oost 
Pasaat cu nos dushi isla di 
Aruba ta bendiciona cu ne. 
Y tambe genera mas tambe 
mas energia di Solo. Na 
aña 2008 Gobierno di MEP 
bao liderazgo di Sr. Nelson 
Oduber como Prome Min- 
ister e tempo aya, ya a dal e 
prome paso pa Aruba a con- 
strui su prome Parke di Mo- 
lina na Vader Piet. Na aña 
2009 el a drenta den fun- 
cion produciendo 30 Mega- 
watt di coriente cual ta bon 
pa 16 % di e total di capa- 
cidad di coriente cu Aruba 
tin mester. Pa e siguiente 
añanan Utilities Aruba hun- 
to cu WEB y ELMAR lo tin 
e tarea pa ehecuta e PLAN 
NACIONAL DI ENERGIA 
di Gobierno pa logra cu nos 
mes ta produci 45 pa 50 % 


di nos energia; cual lo ta 
limpi, renobabel y pagabel, 
y pa 2050 nos lo por logra 
di ta “Klimaat Neutraal” 
Esta cu nos a logra elimina 
tur emision di CO2 of si 
tin mes; nos lo tin sufici- 
ente produccion di energia 
limpi pa compensa e canti- 
dad di CO2 emiti. Ta pesey 
Gobierno actual ya a logra 
interesa e compania di Gas 
Natural - Eagle LNG pa 
suministra WEB Aruba cu 
Gas Natural como e fuel di 
transicion. Awe e siguiente 
paso ta pa anuncia cu ta ex- 
pande nos capacidad di En- 
ergia di Biento cu e anuncio 
oficial. Asina pronto nos lo 
yama ayo na HFO y bon- 
bini na un futuro di Energia 
mas limpi, renobabel y cu 
prijs stabiel. Tur esaki lo ta 
bon pa nos Economia, nos 
Salud y bon pa nos Planeta. 
Pesey awe ta un dia 
grandi y balioso pa Aruba, 
cu e anuncio di un di dos 
Parke di Molina pa Aruba”, 
minister Glenbert Croes a 
termina bisando. 


ORANJESTAD -- Dia- 
huebs Minister di Turismo, 
Salud Publico sr. Dangui 
Oduber a keda invita pa un 
reunion di shareholder na 
Aruba Ports Authority NV 
(APA). Aki e mandatario a 
reuni cu e director sr. Marc 
Figaroa y gerencia conhun- 
tamente cu e hunta di super- 
vision APA. 
Den e reunion aki e cuen- 
ta anual di aña 2021 di APA 
a keda presenta na e manda- 
tario. Esaki despues di 2 aña 
cu no tabata facil pa APA 
debi na e efectonan cu pan- 
demia a trece cune. Minister 
Oduber a señala cu aña 2021 


Cuenta annual di aña 2021 presenta pa 
Aruba Ports Authority 


tabata un aña di recupera- 
cion pa APA como compania 
estatal den comparacion cu 
aña 2020. Manera ta conoci 
na aña 2020 e pandemia a 
afecta entradanan di APA 
grandemente, ta desde juni 
di aña 2021 cu Aruba a ricibi 
su prome crusero bek y a fi- 
nalisa aña 2021 cu un total 
di 69 calls. E mandatario 
a duna di conoce cu barco 
cruseronan ta forma parti 
instrumental di e entradanan 
cu APA ta genera como com- 
pania estatal. No obstante cu 
aña 2021 su entradanan ta- 
bata menos di locual cu APA 
a premira debi cu a perde 


mitar aña na entradanan cru- 
sero, tog APA a sa di maneha 
su gastonan responsabel y na 
e mihor forma posibel. APA 
ta bay enfoca riba e proyec- 
to di Port City y tambe riba 
e terenonan cu nan tin pa 
warehousing y logistica na 
Barcadera den aña 2023. 
APA ta keda hopi positivo 
pa aña 2022 y e proyectonan 
menciona cu lo bay crea hopi 
cuponan di trabou cu lo bay 
yuda na stimula e economia 
di Aruba y trece placa den 
caha di Gobierno. 
Minister Oduber a duna 
di conoce cu Gobierno ta 
sostene e iniciativanan di 


APA pa cu e ehecucion di 
e dos proyectonan aki. No 
obstante cu tur e retonan cu 
aña 2021 a trece cune, APA 
su cuenta anual tabata acep- 
tabel pa e shareholder, esaki 
ta danki na e proactividad di 
APA pa mantene e gastonan 


abou. Minister Oduber a 
keda masha satisfecho cu e 
presentacion cu e la ricibi di 
e gerencia y e hunta di su- 
pervision di APA. Minister 
Oduber tin pleno confiansa 
cu APA ta bay conoce mihor 
añanan den futuro. 

NIEUW-BEIJERLAND 
– Nieuw-Beijerland ta den 
rou profundo dor di morto 
dramátiko di sigur seis per- 
sona pa medio di un aksi- 
dente ku un trùk. E shofùr 
di e trùk a baha for di ka- 
minda i bula dor di un tènt 
kaminda na e momentu ei 
tabatin un fiesta di kasa- 
mentu tabata tumando lugá. 
Segun un testigu, e shofùr 
tabata den un situashon 
bruá despues di e aksidente. 
Esaki di akuerdo ku un pu- 
blikashon di De Telegraaf. 
Rody Jongebreur di 34 
aña tabata na e barbekiú 
di Ijsclub De Kom Zuidzi- 
jde kaminda banda di 6’or 
di atardi algu horibel a bai 
robes. “Promé mi a pensa di 
kon a ta kue a bògt grandi, 


Drama di trùk na Nieuw-Beijerland 
Shofùr direpente a kita su mannan 
for di stür i primi tròt 


pero despues el a baha for 
di kaminda. Mi yu muhé 
ainda por a bula na tempu 
na kantu. Mi tambe a kai i 
a resultá ku mi man riba un 
glas kibrá. Hopi lihé Jonge- 
breur despues a drenta e 
trùk. E shofùr tabata papia 
kos bruá. Mesora mi a paga 
e motor i tira e yabi afó, nin- 
gun idea di kon. Inkreibel 
kuantu daño el a hasi. 
Loke Jongebreur despu- 
es a mira, tabata horibel. “E 
tabata un káos. Mi a mira 
kon e trùk a kore bai dal 
un muhé. I mi a mira hen- 
denan pegá bou di e trùk. I 
sí, tabatin mucha tambe en- 
tre nan. Mi no sa presis ken 
nan tabata.” 
“Mi no tabata mira 
mi yu” Na e momentu ei 


Jongebreur a drenta pániko. 
E no tabata mira su yu i 
tabatin miedu ku e tabata 
bou di e trùk. “Tantu miedu 
asina nunka mi no tabatin. 
Na e momentu ei mi a pasa 
riba e hendenan i bai mira 
bou di e trùk. Despues mi 
a mira mi yu pará serka mi 
kasá. Esei tabata un alivio. 
Despues nos a bai hospital. 
Na kaminda mi a mira hopi 
ambulans pasa. Mi kasá i 
yu tabata hopi blou, prinsi- 
palmente nan kabes. Asina 
un mesa a bai resultá na mi 
yu di kabes. Danki Dios nos 
tur ta bon.” Banda di e seis 
mortonan tin shete herida, 
Polis ta informá. 


Fiesta di bario 
Tabata un fiesta di bario 


ku 50 hende asina i tabata 
netamente dushi, Jonge- 
breur ta konta. Anterior- 
mente tabatin un parada di 
kanoa i despues nos a bai 
hasi barbekiú. 
E presidente di e klup a 
tuma despedida. “E sosedi- 
du horibel akí a hasi hopi 
impreshon riba mi. Mi no 
por a drumi anochi. Mi yu 
i ami tabata keda lanta kada 
biá pa wak sí tur kos ta ba- 
yendo bon.” 
E straño pa Jongebreur 
ta, ku e dia ei tabata su 
kumpleaño tambe. “E kum- 
pleaño akí nunka mas mi ta 
bai lubidá, gewon horibel. 
Pero e regalo di mas bunita 
ku mi a haña ta ku ainda 


ami, mi kasá i yunan, ta na 
bida. Nos tabatin un angel 
wardadó ku tabata kuida 
nos. Pero esaki ta hopi tris- 
tu.” 


Pida wesu 
E habitante di Nieuw- 
Beijerland ta konta e storia 
for di e sitio di desaster, ka- 
minda te ku djaluna tabata 
será ku skòt pretu grandi, 
kaminda djadumingu a kita 
tur pida wesu. Flèknan pre- 
tu ta forma e prueba tristu 
di e desaster. 
Den e palunan ainda tin 
bandera i lus festivo, e úl- 
timo kosnan ku ta pone kòr- 
da riba e alegria di e fiesta 
di bario. 


HULANDA – Na kasa 
mortuario 
i 
aseguradó 
DELA, awendia por skohe 
tambe pa un kaha di morto 
bibu. E kaha akí di mata i 
shampiòn, entre tantu tin 
dos aña riba merkado i 
awor por usa esakinan tam- 
be na krematorio. P’esei 
mas hende por skohe pa e 
tipo di kaha akí, segun e 
kasa mortuario. 
E asina yamá ‘Living 
Cocoon’ ta un deskubri- 
mentu di arkitekto i dise- 
ñadó bio Bob Hendrikx. El 
desaroyá e kaha huntu ku 


TU Delft i Naturalis. 
E kaha ta trahá ku un 
sorto di liña di shampiòn, 
mata i rais di palu. Dor di 
traha un baki i kultivá e ma- 
terial den dje, por desaroyá 
un kaha di morto di mate- 
rial orgániko kompleto. 
E aktual manera di dera 
por saturá e tera i asina e 
materia ku e hende i kaha 
ta kontené, por kontaminá e 
suela. E idea tras di e kaha 
ta ku e fayesido no ta susha 
e suela, pero netamente en- 
rikesé. Segun DELA, for di 
investigashon a sali na kla 


Kaha di morto bibu awor tambe disponibel 


ku mas di dos riba sinku 
hulandes ke pone ménos 
peso posibel riba medioam- 


biente. “E koperashon ku 
DELA ta ofresé nos e opor- 
tunidat úniko pa laga mas e 


konsumidó sera konosí ku 
un alternativa duradero,” 
segun Hendrikx. 

KRALENDIJK--Tur 
kos ta kla pa e torneo di 
futbòl veterano 50+ pa 
un bon kousa fi n di siman 
benidero, esaki organisá pa 
SV La Fama di Rincon na 
Stadion Antonio Trenidad 
na Rincon. Djasabra awó 3 
di sèptèmber 2022, SV La 
Fama ta organisá torneo di 
futbòl veterano 50+ na Sta- 
dion Antonio Trenidad na 
Rincon, esaki bou di e nòm- 
ber Torneo Kunuku Altami- 
ra Futbòl 50 plùs. Durante e 
evenementu deportivo aki, 
tantu SV La Fama komo 


KRALENDIJK--Di 
akuerdo ku e skema pa 
e weganan di nos selek- 
shon U17 aya na Tampa 
Fl. ku a kuminsá ayera, 
ayera mainta nos selek- 
shon U17 pa 9or mainta 
a topa ku Guyana aya na 
Tampa. Despues di e par- 
tido aki ku nos lo amplia 
riba e resultado den otro 
artíkulonan, nos selek- 
shon U17 pa loke ta su di 
dos kompromiso, ta topa 
djaweps ku British Virgin 
Island. Nos no ta kom- 
prondé dikon no ta emití 
esakinan mas tempran. 
Nos tabata sa di esaki foi 
djaluna mèrdia komo ku 
nos tabatin e presidente di 


Tur kos ta kla pa torneo futbòl 
50+ djasabra 


tambe e partisipantenan, lo 
para ketu na fundashon Al- 
zheimer Bonaire. Esaki mi- 
rando ku luna di sèptèmber 
ta luna dediká na e malesa 
di Alzheimer. Tin shete tim 
ku ta partisipá den e torneo. 
Ta trata di e timnan: 
SV La Fama Veterano. 
Rincon Vèts. 
Arriba Perú Vèts. 
Tera Blanku Vèts. 
Champs Vèts. 
Deportivo Vèts. 
Mi Kos Vèts. 
E torneo di futbòl aki lo 
ta unu estilo “dal saka”. 


Pa loke ta premiashon, 
lo premia kampion, sup- 
kampion i di tres lugá di 
e torneo. E trofeonan ta 
opsekio di Chirino Airco 
Service and Art. Lo bai tin 
un bar i kushina bon surtí. 
DJ Giovani Mercera lo sòru 
pa e bishitantenan keda de- 
leitá ku bon mٕúsika. Entra- 
da ta $1. 
Esei ta pa Fundashon 
Alzheimer Boneiru. 
Yega un i tur pa mira 
nos estelarnan di añanan 
1980/1990 riba fèlt, tambe 
koperá pa un bon kousa. 


Djaweps Boneiru vs British Virgin 
Island futbòl U17 
FFB den entrevista.Pero 
e kosnan aki mester yega 
prensa mas tempran i no 
drumi riba esakinan. 
Skema 
Djaweps 1 sèptèmber 
pa 9or mainta nos selek- 
shon U17 ta topa ku Brit- 
ish Virgin Island. Djasa- 
bra 3 sèptèmber 2022, 
pa 9or mainta Boneiru ta 
topa ku Bermuda. Djaluna 
5 sèptèmber 2022 Boneiru 
ta topa ku St. Maarten. E 
último wega ta 11or main- 
ta. E weganan ta wòrdu 
transmití via e FB di Con- 
cacaf. Éksito na nos selek- 
shon U17 den e kompro- 
misonan aki aya na Tampa 
Florida. 


KRALENDIJK -- Djalu- 
na 22 di ougùstùs un de- 
legashon di BonKarate, bou 
di guia di Sensei Peter Silbe- 
rie, a sali pa Mexico City pa 
kompetí na e di 31 kampio- 
nato Panamerikano di karate 
junior. E kampionato mes a 
kuminsá e mesun dia di in- 
skripshon ku diferente kurso. 
Djamars mainta tempran, 23 
di ougùstùs, Senpai Thuer- 
sten Winklaar, mester a par- 
tisipá na un kurso di coach. 
Esaki ta obligatorio, sino no 
por sinta pa coach ningun 
atleta. E kurso a terminá ku 
un èksamen di 50 pregunta 
di kual kada pregunta tin e 
durashon di 30 sekònde pa 
kontestá. Djárason mainta 
8’or, tabatin e pisamentu di 
atleta, siguí pa e loteria i re- 
union tékniko i médiko. Mas 
despues tabatin reunionnan 
di e federashon Panameri- 


Boneiru ku bon prestashon na e di 31 
kampionato Panamerikano junior 


kano di karate na kual tur 
dirigente di e paisnan parti- 
sipante mester a tuma parti. 
Djaweps mainta 9’or, e kom- 
petensianan a kuminsá. Na e 
kompetensia Panamerkano 
di karate akí un total di 850 
atleta a kompetí. Pa Boneiru 
Raiza Wilsoe a kompetí i a 
logra sali den e promé 16 ka- 
ratekanan. Despues di Rai- 
za, Ralph Salimin tambe a 
kompetí i tambe a sali den e 
promé 16 karatekanan. Mes- 
ter apuntá ku pa ámbos atleta 
esaki ta e promé biá ku nan 
a kompetí den un kampio- 
nato grandi asina, kaminda 
e nivel ta super haltu. Asina 
mes nan a kompetí hopi bon. 
Pa loke ta Raiza, mester bisa 
ku ora el a pèrdè ta pasobra 
e kontrinkante a dal’é den 
kara, kual ta prohibí, pero 
tòg a haña punto, pero en 
general e kompetensia taba- 


ta hopi bon mes. Pa loke ta 
Ralph, mester bisa ku e tam- 
be a kompetí hopi bon mes 
pa e di promé biá. Al fi nal el 
a pèrdè pa un fayo chikitu. 
Tantu 
Sensei 
Silbe- 
rie komo Senpai Wink- 
laar, ta hopi orguyoso ku e 
prestashon di tantu Raiza 
komo Ralph. Pa un promé 
biá, nan prestashon ta mas 
ku bon. Mester apuntá ku e 
kompetensianan a terminá 
djasabra lat den atardi. Na e 
kampionato a partisipá 850 
atleta a kompetí, 146 rèfri, 
136 coach i 45 represen- 
tante di pais. Na fi nal me- 
sora a rekordá i pidi Boneiru 
pa kòrda bini bèk México 
otro aña na luna di mart pa 
kompetí den e kampionato 
Sentro Amerikano i Karibe, 
kaminda por kualifi ká pa e 
weganan Sentro Amerikano 
i di Karibe. 

KRALENDIJK – Nunka 
e tabata konosí komo de- 
stinashon di ròm, pero pa 
bebedónan di ròm hasiendo 
e biahe, Boneiru ta kas tam- 
be pa bon ròmshop. I aktu- 
almente ta un supermarket 
chines. 


E yama Zhung Kong 
Supermarket i den e esta- 
blesimentu djis pasa Buddy 
Dive Resort, ta un oásis di 
ròm. Tin un selekshon am- 
plio, for di ròm kolombiano 
te El Dorado i tambe e ròm 
ku Bacardi no ta produsí 

EPSON 
PROJECTOR 
489 


HP PRINTER 


75 


A4 PAPER 
5.95 


LAPTOP 
BACKPACK 


32 GB 
USB STICK 
27.95 


34.95 


E mihó ròmshop na Boneiru 


mas, Reserva Limitada. 
I e ta netamente e ku- 
minsamentu 
na 
Zhung 
Kong, e sitio ku tur afi sho- 
nado di ròm mester bishitá 
momentu ku nan ta riba e 
isla, segun un publikashon 
di Rum Journal. 


Djasabra un grupo nobo di Junior Rangers a kuminsá e proseso i kapasitashon 
na STINAPA. STINAPA ta hopi kontentu pa mira un grupo asina grandi di hóben 
interesá pa bira Junior Ranger. E promé aktividat tabata un kaminata riba Kasikunda 
Trail, na entrada di Parke Nashonal Washington-Slagbaai. Despues di esaki, e grupo a 
hasi diferente wega di tim pa siña konosé otro. 


Grupo nobo di Junior Rangers 


VAKATURA 


Mas informashon? 


Bishitá www.rijksdienstcn.com/vakatura 


BKCN - Spesialista Preparashon Operashonal i Spesialista Organisashon ku ta Siña 
BCN - Kolaboradó PFC (Planifikashon, Finansa i Kòntròl) 
SSO-CN - Kolaboradó di Front Office 
ZJCN - Spesialista Tékniko IT Senior 


Bo tambe ke traha pa RCN? 
Bo por solisitá pa e siguiente funshonnan: 


